Rydym yn ymrwymedig i ddiogelu eich preifatrwydd a sicrhau fod unrhyw wybodaeth bersonol a roddir gennych yn ddiogel.\nMae gymaint o fuddion i ddefnyddio’n rhyngrwyd. Gall fod yn gyflym, yn gyfleus a hyd yn oed yn hwyl ond, fel gyda’r mwyafrif o bethau ym mywyd, nid yw’n dod heb ei beryglon.\nRydych chi mwy na thebyg eisoes yn gwybod cryn dipyn am aros yn ddiogel ar-lein ond nid yw’n beth drwg i atgoffa’n hunain o’r camau y dylwn eu cymryd er mwyn diogelu’n hunain.\nMae diogelwch ar-lein yn rhywbeth dylai neb ei gymryd yn ganiataol. Dydyn ni ddim – dyma ein prif flaenoriaeth. A thra dylai neb golli cwsg dros y mater, mae aros yn ddiogel ar-lein yn rhywbeth sydd angen ei ystyried.\nDilynwch ein canllaw syml â saith cam er mwyn aros yn ddiogel ar-lein.\nDefnyddio ein safle a diogelwch eich gwybodaeth\nPan ddefnyddiwch ein safle, rydym yn sicrhau y caiff unrhyw wybodaeth a anfonwch atom ei sgramblo ac mai dim ond ni all ei throsi drwy ddefnyddio haen soced ddiogel.\nNid yw negeseuon e-bost agored yn ddiogel ac nid ydym yn argymell eich bod yn anfon gwybodaeth gyfrinachol neu bersonol atom yn y ffordd yma. Os defnyddiwch e-bost safonol i gyfathrebu gyda ni, ni chaiff eich gwybodaeth ei diogelu ac ni fedrwn warantu y bydd yn parhau’n gyfrinachol tra bydd yn tramwy ac ni allwn dderbyn unrhyw gyfrifoldeb am unrhyw ddatgeliad fel canlyniad. Dylech gadw hyn mewn cof os gofynnwch i ni gyfathrebu gyda chi yn y ffordd yma.\nMae gennym ddolenni i wefannau eraill, yn cynnwys aelodau eraill o Grŵp Cymdeithas Adeiladu Principality, nad yw’n dod o fewn y polisi preifatrwydd yma. Gall polisïau preifatrwydd gwefannau eraill fod yn wahanol i’n rhai ni ac os ydych yn cyrchu gwefannau eraill, gall gwybodaeth gael ei chasglu amdanoch yn unol â pholisi preifatrwydd y safleoedd eraill. Ni fedrwn dderbyn cyfrifoldeb am gywirdeb na chynnwys unrhyw wefannau eraill, yn cynnwys rhai a all fod â dolenni o’r wefan yma. Wrth greu dolenni hyperdestun i unrhyw wefannau eraill, nid yw Principality yn argymell y gwefannau hyn.\nMae’n bwysig eich bod yn cymryd camau i’ch diogelu’ch hunan yn erbyn pob math o droseddu ariannol. Gofynnir i chi neilltuo amser i ddarllen ein cyngor defnyddiol islaw ar yr hyn y medrwch ei wneud i’ch diogelu eich hunan.\n•Sicrhau nad oes person arall yn medru eich gwylio yn defnyddio’r offer i gael mynediad i’n gwasanaethau ar-lein\n•Ar ôl i chi gwblhau eich trafodion neu’n dymuno cymryd seibiant, logiwch i ffwrdd o’r gwasanaeth a chau’r porwr Rhyngrwyd\n•Peidiwch â defnyddio cyfrifiadur cyhoeddus i gael mynediad i’ch cyfrifon ar-lein oherwydd ni fedrwch fod yn sicr fod y cyfrifiadur cyhoeddus yn ddiogel. Medrai fod wedi ei heintio gyda firws fydd yn ceisio casglu eich cyfrinair neu wybodaeth bersonol arall\n•Bydd defnyddio cyfrif e-bost na chaiff ei rannu gydag aelodau eraill o’r teulu yn helpu i gadw eich cyfathrebiadau yn gyfrinachol\nSut i ddiogelu eich hunain ymhellach\nGall meddalwedd wal dân bersonol ganfod a rhwystro gweithgaredd rhwydwaith abnormal wedi’i gyfeirio at eich cyfrifiadur. Mae’r gweithgaredd hwn wedi’i awtomeiddio fel arfer a daw unrhyw gyfrifiadur heb ei ddiogelu y daw o hyd iddo yn darged. Cysylltiadau rhyngrwyd (band eang) “ymlaen bob amser” sydd fwyaf mewn risg o sganio maleisus\n•Gall meddalwedd gwrth-firws helpu i ganfod firysau. Mae 2 brif fath - mae un math yn dibynnu ar ddiweddaru’r gronfa ddata o firysau hysbys a’r math arall (a elwir yn “hewristig”) ddim. Mae angen i chi gadw eich meddalwedd gwrth-firws yn gyfoes iddi fod yn effeithiol\n•Gall hidlwyr cynnwys e-bost helpu i ostwng meddalwedd maleisus, ar wedd atodiadau ffeil wedi eu heintio. Peidiwch agor nac ateb unrhyw e-bost os nad ydych yn sicr o’i ffynhonnell ac yn medru ymddiried ynddo. Yr allwedd Delete yw’r ffordd orau i ddelio gydag e-bost amheus. Unwaith y byddwch wedi dileu, gwagwch eich bin gwastraff i’w helpu i’w ddileu’n llwyr o’ch system cyfrifiadur\n•Gall hidlwyr gwefan rhyngrwyd helpu i rwystro mynediad i wefannau tramgwyddus ac atal ysbïwedd rhag cael ei osod. Gall firysau gael eu lawrlwytho’n ddamweiniol neu’n ddiarwybod o wefannau. Gall y firysau hyn hyd yn oed newid rhif ffôn model deialu-fyny fel y daw eich cysylltiad rhyngrwyd yn gyfradd premiwm.\nNi ddylech byth ddefnyddio’r un cyfrineiriau ar gyfer eich cyfrifon ar-lein a ddefnyddiwch mewn mannau eraill. Peidiwch â datgelu eich cyfrinair i neb na’i ysgrifennu i lawr.\nCwcis – beth ydynt a pham ein bod yn eu defnyddio\nMae cwcis yn ddarnau byr o destun a anfonir o serfiwr gwe i gof eich porwr gwe pan ymwelwch â gwefan. Caiff y cwci ei gadw ar eich cyfrifiadur ond nid yw’n rhaglen weithredadwy ac ni all achosi difrod i’ch caledwedd neu feddalwedd.\nByddwn yn anfon cwci atoch pan ymwelwch â’n gwefan. Mae’r cwcis yma’n ein helpu i gasglu gwybodaeth gennych y medrwn ei defnyddio pan ydych yn ymweld â’n safle neu ei defnyddio eto. Yn y ffordd yma, medrwn roi gwybodaeth wedi’i phersonoleiddio i chi a medrwch gael mynediad i’ch cyfrifon a gwneud trafodion. Bydd angen i ni ddefnyddio cwcis os cofrestrwch i ddefnyddio ein safle i wneud cais am forgais neu olrhain cynnydd eich cais am forgais.\nRydym weithiau’n defnyddio cwcis ar gyfer casglu gwybodaeth ddemograffig ac ystadegau ymwelwyr sy’n ein galluogi i wella strwythur a chynnwys ein gwefan.\nMae ein gwefan yn defnyddio cwcis parhaol a chwcis sesiwn. Unwaith mae eich ffenestri porwr wedi cau, caiff cwcis sesiwn eu dileu’n awtomatig. Gellir cadw cwcis parhaol am hyd at 60 diwrnod.\nGallwch ddewis eich porwr i beidio derbyn cwcis. Os gwnewch hyn, gofynnir i chi gofio na fyddech efallai yn medru defnyddio llawer o’r offer a’r cyfleusterau ar ein gwefan.\nMedrwch ddarllen mwy am sut mae cwcis gwe yn gweithio a sut i’w dileu.\nMicrosoft Internet Explorer 5 ac uwch\n•Dewiswch ddewislen “Tools”\n•Dewiswch “Internet Options”\n•Cliciwch ar y tab “Security”\n•Pwyswch y botwm “Custom Level”\n•Sgroliwch lawr i “Cookies” a gwneud eich dewis\nNetscape Navigator 4 ac uwch\n•Dewiswch ddewislen “Edit”\n•Cliciwch ar yr opsiwn "Advanced"\n•Gwnewch eich dewis "Cookies"\nOs oes gennych chi borwr gwahanol, edrychwch ar adran help eich porwr.\nSgamiau Gwe-rwydo E-bost\nDylech nodi nad yw e-bost cyffredin yn ddiogel. Peidiwch anfon unrhyw wybodaeth gyfrinachol atom drwy e-bost os gwelwch yn dda.\nNi fyddwn byth yn gofyn i chi ddatgelu eich holl wybodaeth diogelwch i ni drwy e-bost. Os derbyniwch e-bost yn gofyn i chi wneud hyn, peidiwch ymateb, hyd yn oed os yw’n edrych fel pe bai wedi dod gan Gymdeithas Adeiladu Principality. Mae’r e-byst hyn, a elwir fel arfer yn e-byst ‘Gwe-rwydo’ (‘Phishing’) yn anfon yr un neges i gynifer o gyfeiriadau e-bost ag y medrant.\nGall Principality gyfathrebu gyda chi drwy e-bost o bryd i gilydd. Lle medrwn, byddwn yn cynnwys mwy o wybodaeth amdanoch, megis eich enw, i brofi fod ein e-bost yn gyfathrebiad dilys. Os derbyniwch e-bost, pa bynnag mor ddilys yr ymddengys, yn gofyn i chi glicio ar ddolen i wirio eich cyfrif, cadarnhau eich manylion llofnodi neu unrhyw gais mewn geiriau tebyg, mae’n debyg ei fod yn sgam a dylech ei ddileu. Peidiwch â chlicio ar y ddolen na rhoi unrhyw un o’ch manylion diogelwch iddynt. Gall e-byst dilys gan Principality gynnwys dolenni, ond ni fyddant byth yn mynd â chi’n uniongyrchol at y dudalen logio-mewn bancio ar-lein.\nOs ydych yn amheus ar unrhyw adeg p’un ai yw e-bost yn ddilys, peidiwch â chlicio ar y ddolen nac agor unrhyw atodiadau. Anfonwch ef atom i Phishing@Principality.co.uk os gwelwch yn dda. Byddwn yn ymchwilio pob e-bost ac yn sicrhau y caiff gwefannau ffug eu cau mor gyflym ag sydd modd.\nMedrwch ddarllen mwy am we-rwydo.\nMae trojan yn ffeil faleisus, a gaiff fel arfer ei chuddio fel rhywbeth defnyddiol, ond pan y’i gweithredir, gall achosi colled, difrod neu hyd yn oed ddwyn data. Yn wahanol i firws, ni all trojans atgynhyrchu eu hunain felly mae angen i chi eu helpu i ledaenu, drwy agor atodiad e-bost neu lawrlwytho ffeil o’r rhyngrwyd.\nUnwaith yr agorwch y ffeil, gall trojan ddinistrio ymarferoldeb eich cyfrifiadur - efallai yn cofnodi eich manylion mewngofnodi. Peidiwch â derbyn ffeiliau gan neb nad ydych yn eu hadnabod, ac os oes gennych unrhyw amheuon, peidiwch agor y ffeil.\nGall y gwefannau dilynol fod yn ddefnyddiol\nGwybodaeth ddefnyddiol ar sut i aros yn ddiogel ar-lein\nCynllun y diwydiant bancio i helpu defnyddwyr ar-lein i aros yn ddiogel\n•Gwybodaeth ar dwyll ar-lein gan UK Payments\n•Gwybodaeth gan Lywodraeth Cynulliad Cymru ar fynd i’r afael ag e-Droseddu\nOs oes gennych unrhyw bryderon neu ymholiadau am eich preifatrwydd a’ch diogelwch, ffoniwch ni ar 0330 333 4000 os gwelwch yn dda. Mae llinellau ar agor 8am-8pm ar ddyddiau’r wythnoss a 9am-1pm ar ddyddiau Sadwrn.\nNeu medrwch ysgrifennu atom: Canolfan Gyswllt Cwsmeriaid, Cymdeithas Adeiladu Principality, Blwch SP 89, Heol y Frenhines, Caerdydd, CF10 1UA


Cartref Cyngor Swyddi a gyrfaoedd Help i ddechrau gweithio Cymunedau am Waith Astudiaethau Achos Peter\nSummary (optional) Daeth *Peter atom gyntaf yn 2017, ac roedd wedi bod yn ddi-waith ers dros 10 mlynedd. Mae’n riant sengl ac ar y pryd y daeth atom, roedd ei ferch yn yr ysgol gynradd.\nRoedd Peter yn ddihyder ac roedd yn wynebu sawl rhwystr cymhleth. Roedd ei anghenion yn cynnwys yr angen i ddiweddaru ei CV, mwy o hyder, a rhai sgiliau a chymwysterau.\nAr ôl aseinio mentor iddynt, rhoddwyd enw Peter ymlaen am gwrs 12 wythnos gyda Groundworks, a’r prif ffocws oedd creu gofod y gallai’r gymuned ei ddefnyddio. Roedd yn cynnig achrediad lefel un mewn gwirfoddoli ac ymgysylltu â'r gymuned felly roedd yn fan cychwyn delfrydol i gael rhywfaint o gymwysterau.\nUnwaith y daeth y cwrs i ben, daeth Peter yn llawer mwy rhagweithiol a chynyddodd ei chwilio am waith yn aruthrol, ond ar yr eiliad olaf byddai Peter bob amser yn colli hyder yn sgil materion yn ymwneud â phwy fyddai’n edrych ar ôl ei ferch.\nYn 2018, gwahoddwyd Peter i ymuno â cohort gwahanol gyda Groundworks – roedd yn amgylchedd lle’r oedd yn teimlo’n gyfforddus ac roedd yn llawn cymhelliant. Gyda’i gilydd, gwnaeth Peter a’i fentor Mel gais i Groundworks ac, ar ôl i rywun ganslo, cynigiwyd lle iddo ar y cwrs Roots to Skills.\nCynyddodd cymhelliant Peter ysgogiad ac roedd yn falch o’i lwyddiannau. Byddai’r gofod yr helpodd ei greu yn fuddiol i aelodau o’r ymuned ac roedd hon yn dipyn o gamp iddo.\nUnwaith y cwblhawyd y cwrs, gyda chefnogaeth Mel, dechreuodd Peter chwilio am swydd eto. Roedd wedi gallu ymrwymo i ddau ddiwrnod yr wythnos yn ystod y cwrs Roots to Skills a olygai bod y ddau ohonynt yn chwilio'n bennaf am waith rhan amser, gan ddefnyddio sgiliau Peter.\nYn ystod y cyfnod hwn, roedd Peter hefyd yn chwilio am swyddi’n annibynnol rhwng y sesiwn fonitro ac, ar ôl trafod gyda’r Ymgynghorwyr DWP, teimlwyd ei fod wedi goresgyn llawer o’r rhwystrau cychwynnol ac roedd yn barod i fynd i weithio gyda chymorth mwy dwys i chwilio am swydd. Penderfynwyd y byddai’n fuddiol i Peter drosglwyddo at yr Ymgynghorydd DWP. Mae hwn yn gam mawr ac yn dangos y cynnydd ardderchog roedd Peter yn ei wneud.\nAeth Peter o nerth i nerth, gan gael mynediad drwy ei Ymgynghorydd i le ar Lwybr Ailgylchu Conwy oedd wedi’i greu gan CFW+ ochr yn ochr â chydweithwyr CBSC. Gwnaeth mor dda fel y cynigiwyd oriau rhan amser iddo – dan 15 awr i ddechrau – ond wrth i’w hyder gynyddu, felly hefyd y gwnaeth ei barodrwydd i ymrwymo i oriau amser llawn arferol.\nMae hon yn enghraifft wych o'r ffordd y gall y gefnogaeth a gynigir gan ein mentoriaid arwain at ganlyniad mor wych i’n cyfranogwyr. Mae Peter yn dal i weithio i Gyngor Bwrdeistref Sirol Conwy yn yr Adran Ailgylchu ac yn falch iawn i fod mewn gwaith.\nAstudiaethau Achos CraigSarah Peter


maes-e.com • Dangos pwnc - Tamsin Dunwoody yn ôl\nTamsin Dunwoody yn ôl\nRe: Tamsin Dunwoody yn ôl\ngan Ray Diota » Iau 15 Mai 2008 2:36 pm\ngan Muralitharan » Iau 15 Mai 2008 3:53 pm\nDiolch am ein hatgoffa Rhods fod bod yn Dori neu'n Llafurwr neu'n Ffib Dem yn golygu fod yn rhaid i chi boeni am is-etholiadau mewn llefydd fel Crewe ym mherfeddion Lloegr ...\ngan krustysnaks » Iau 15 Mai 2008 7:18 pm\nDwi'n meddwl bod cynnwys gwefan Tamsin Dunwoody yn hen ddigon o dystiolaeth i'w galw hi'n dwat.\nNid fi'n unig sy'n meddwl ei bod hi / y Blaid Lafur yn exploitio enw da ei mam, e.e\nJohn Harris yn y Guardian heddiw a ddywedodd: With all that in mind, the essential Labour strategy is clear enough: not to concentrate on anything progressive or inspiring but to run instead on a mixture of the Dunwoody bloodline, utterly witless class warfare, and the politics of fear.\ngan Dili Minllyn » Iau 15 Mai 2008 7:55 pm\nO safbwynt rhesymegol, mae nifer o'i datganiadau hi yn weddol ddisytyr: one of us; she's a Dunwoody. Os yw hi'n un "ohonom ni", pwy yn union ydym ni, a pwy syd tu fas i'r gorlan? Ydy, mae hi'n dod o'r teulu Dunwoody, ond mae cryn amrywiaeth mewn teuluoedd, ac mae eisiau barnu gwleidyddion yn ôl eu rhinweddau unigol. Er hynny, tasen ni'n gwahardd gwleidyddion rhag datagniadau disytyr, mi fasai ein bywyd cyhoeddus yn dawel iawn. Erbyn meddwl, efallai na fyddai'r fath waharddiad yn syniad mor wael wedi'r cyfan.\nJohn Harris yn y Guardian heddiw a ddywedodd: utterly witless class warfare, and the politics of fear.\nDyma wreiddyn y mater, dwi'n meddwl. Peth rhyfeddol i mi yw bod Llafur yn ceisio troi at rethreg y rhyfel dosbarth - a hynny mewn ffordd go amrwd - wedi blynyddoedd o geisio ymbellhau oddi wrth y fath syniadaeth.\ngan Cwlcymro » Gwe 16 Mai 2008 5:12 pm\nDwi newydd sylwi mod i'n nabod Ed Timpson y Tori Toff. Oni di sbotio'r enw ond heb neud y cysylltiad. Ma'n foi digon neis chwara teg - er fod on Dori!\ngan Dili Minllyn » Sad 24 Mai 2008 5:45 pm\nFel sy'n amlwg erbyn hyn, methiant llwyr oedd ymgyrch negyddol Llafur yn yr is-etholiad; er, mae'n debyg, mai penderfyniad y Canghellor i ddileu'r gyfradd dreth 10% a roddodd yr ergyd farwol i obeithion Ms Dunwoody.\ngan LLewMawr » Sul 25 Mai 2008 8:31 pm\nMae'r Tories yn mynd i ennill yn 2010, sdim lot mae gall Llafur wneud. efallai bydd hyn yn cynyddu cefnogaeth ar gyfer datganoli yng Nghymru.


MEDDYLIWCH Y Tu Hwnt i'ch Genynnau - Tachwedd 2021 - Bruce H. Lipton, PhD\nMEDDWL Y Tu Hwnt i'ch Genynnau - Tachwedd 2021\nYn yr Unol Daleithiau, rydym yn dathlu gwyliau Diolchgarwch, lle rydyn ni'n cyrraedd myfyrio gyda diolchgarwch ar y profiadau cadarnhaol yr ydym wedi cael ein bendithio â nhw. Waeth ble rydych chi'n byw, mae pob un ohonom yn Mountain of Love Productions, yn dymuno amser hapus iawn i chi a'ch un chi o LOVE, Family, and Community ... nid yn unig am y dydd, ond am bob diwrnod o'ch bywyd. Rydym yn cyfrif fel ein bendithion eich cyfranogiad yn ein hymdrechion i rymuso dynoliaeth a hyrwyddo ein hesblygiad.\nWrth faethu ein 25 mlynedd o brofi gwastadol Effaith mis mêl, Margaret a minnau wrth fy modd yn gwylio comedïau rhamantus, fel Di-bys yn Seattle, Pan Harry Met Sally, a Arlywydd America. Mae Young Alex, ein fideograffydd gwych, gwneuthurwr ffilmiau cylchlythyr, a nai (ie… ychydig o nepotiaeth yma), yn fy ngwylltio i yn aml o sioeau newydd sy'n boblogaidd gyda'r cyhoedd.\nMae fideo cylchlythyr y mis hwn yn cychwyn ar sioe newydd o'r enw Loki, cyfres ffuglen wyddonol lle mae'n rhaid i fywyd yn y dyfodol gydymffurfio â “llinell amser” ragosodedig ar gyfer esblygiad cymdeithasol. Bydd unigolyn sy'n cynnig ymwybyddiaeth i'r cyhoedd cyn ei ymddangosiad wedi'i drefnu yn y llinell amser yn cael ei arestio a'i anfon at “The Void” gan y TVA, yr Awdurdod Amrywiant Amser.\nMae'r rhan fwyaf o bobl yn gyfarwydd â'r truism, “Mae gwybodaeth yn bŵer. ” Ffordd arall o fynegi'r byd Yn y byd sydd ohoni, sy'n cyfateb i awdurdod TVA yw corfforaethau, sy'n cosbi unigolion sy'n herio eu hathroniaethau. Mae fersiwn newydd o gorfforaeth wedi'i chreu trwy'r ffracio (a monetization) ymhlith swyddogion FDA, CDC a fferyllol. Mae'r endid newydd hwn yn gorfodi ei bŵer trwy orfodi archddyfarniadau ymddygiadol sydd, yn ôl pob tebyg, i “reoli” iechyd y wlad.\nEr mwyn amddiffyn eu safle, mae sefydliadau corfforaethol yn gyffredinol yn “casglu ceirios” ymchwil wyddonol, y maent yn ei ariannu fwyaf, i ddylanwadu ar farn y cyhoedd. Er enghraifft, er bod llawer o wyddonwyr yn cydnabod bod lefelau CO2 cynyddol yn cyfrannu at newid yn yr hinsawdd, roedd y diwydiant petroliwm yn cynnig gwyddoniaeth fel y'i gelwir ac yn gwbl onest, twyllodrus, gan honni bod lefelau uchel o CO2 mewn gwirionedd yn “dda” i'r amgylchedd. Roedd propaganda cwmnïau petro yn twyllo amgylcheddwyr fel cwaciau. Yn eu geiriau, “Olew… Da, Symudiad Gwyrdd… Drwg!”\nY “newyddion drwg” yw, ers i’r llywodraeth roi statws dynol i gorfforaethau, mae tynged gwareiddiad dynol wedi bod yn plymio i’r pwynt ein bod bellach yn ddwfn i 6ed Digwyddiad Difodiant Torfol y blaned (a fydd, wrth gwrs, yn cynnwys bodau dynol fel wel). Mae'r tro hwn o ddigwyddiadau hefyd wedi arwain at 1% o'r boblogaeth yn berchen ar y cyfoeth, a 99% yn brwydro i oroesi, ffaith y mae NASA yn ei phwysleisio fel prif achos i gwymp gwaradwydd “anadferadwy” y maent yn ei ragamcanu ddigwydd o fewn yr ychydig nesaf o degawdau.\nY newyddion da, fel y ddau Bioleg Cred ac Esblygiad Digymell mae llyfrau'n pwysleisio, yw y gallwn gyda'n gilydd rymuso ein hunain i greu byd a fydd yn ein galluogi i oroesi, nid yn unig i ffynnu i'r dyfodol! Ar yr adeg hon o Diolchgarwch, gobeithiaf y byddwch yn cydnabod bod yr anhrefn byd-eang presennol yn newyddion da mewn gwirionedd, oherwydd mae'n gyfle i ailadeiladu gwareiddiad fel y gallwn amlygu gwareiddiad mwy cariadus a chynaliadwy.\nYn ogystal, rwy'n bersonol ddiolchgar am bob un ohonoch CHI! Mae eich cefnogaeth i’r fioleg “newydd” yn dod â gobaith i mi y bydd y dyfodol mor ddisglair, bydd yn rhaid i ni wisgo “arlliwiau.”\nY mis hwn hoffwn anrhydeddu cerddor anghyffredin, Jakob Pek, y cefais y pleser o gwrdd â nhw a gweld yn perfformio ar fy mhen-blwydd eleni. Mae'r cerddor, arlunydd, athro, a byrfyfyr, Jakob yn creu cerddoriaeth gyfoes ar gyfer y ganrif newydd. Avant garde, arbrofol, a byrfyfyr ei natur, mae cerddoriaeth Jakob yn plethu mynegiadau mireinio o fydoedd sonig cyfarwydd â theithiau i barthau tynnu a darganfod digymar. Hyfrydwch pur yw'r clustiau i'w glywed yn chwarae!\nDilynwch a gwrandewch ar Jakob ymlaen Instagram a gwrando ar ei gerddoriaeth YMA.\nHEALS CARU yn dilyn taith Dana, dioddefwr poen cronig i chwilio am iachâd. Mae ei phartner, Krisanna, yn wneuthurwr ffilm, a gyda'i gilydd maen nhw'n teithio'r wlad i ddeall sut mae'r egwyddor hynafol hon wedi helpu cymaint i wella, ac i weld beth sy'n bosibl i'r rhai sy'n profi'r arferion hyn am y tro cyntaf hwn. Dilynwch y daith YMA.\nDychmygwch y Ddaear - Digwyddiad Ar-lein Rhagfyr 2021\nFe wnaeth Masaru Emoto ei gwneud hi'n bosibl gweld dirgryniad anweledig wrth ffurfio crisial dŵr i bob un ohonom. Nawr, diolch i'r dechnoleg honno, mae llawer ohonom ni'n gwybod pa mor bwerus y gall ein meddyliau, ein hymwybyddiaeth a'n bwriad fod. Dychmygu'r byd yr ydym i gyd yn dymuno byw ynddo yw'r cam cyntaf wrth greu. Nawr yw'r amser i roi ein calonnau at ei gilydd i IMAGINE a CREU UN DDAEAR ar gyfer yr holl ddynoliaeth !!! Gweler mwy o fanylion YMA.\nY Meddwl Ymgorfforedig by Thomas R. Verny, MD yn synthesis hynod bwysig sy'n datgelu sut mae celloedd yn defnyddio ymwybyddiaeth nid yn unig i amlygu eu swyddogaethau bywyd, ond yr un mor bwysig, i greu system nerfol ddosbarthedig sy'n cydlynu ac yn cefnogi ymddygiad sy'n cynnal bywyd mewn cymunedau amlgellog, fel y rhai sy'n cynnwys y corff dynol. Mae mewnwelediadau Verney ar ymwybyddiaeth gellog ar y cyd a rôl epigenetig yn herio'r cysyniad cyffredinol o leihauiaeth ac yn pwysleisio'r angen am ddull mwy cyfannol, systemig o ddeall bioleg ddynol. Darllen mwy YMA.\nWrth Chwilio am Gus, gan Carol Ann Rogers, yn stori wir, sy'n disgrifio rhyngweithio un teulu â maes dirgel sy'n ein cysylltu ni i gyd. Wrth chwilio am eu ci 11 oed sydd ar goll, maen nhw'n llogi greddfau dawnus sy'n darparu cliwiau pwysig. Mae'r canfyddiadau rhyfeddol, sy'n gorgyffwrdd gan saith unigolyn, wedi'u lleoli ledled y byd, yn eu harwain i mewn i ail ddirgelwch - sy'n datgelu tystiolaeth o faes cyffredinol o gwybod mae hynny'n rhyngweithio â'n meddyliau, ein gweddïau a'n bwriadau i helpu i greu'r realiti rydyn ni'n ei brofi. Wrth Chwilio am Gus yn ymwneud â phŵer cariad a sut mae ein hymwybyddiaeth yn newid y ffordd rydyn ni'n profi'r byd. Gweler mwy o fanylion YMA or YMA.\nCelf y Creithiau; Iachau Diwylliant Sefydliadol, Hinsawdd, Cymeriad gan Kathy J. Hagler, Ph.D. yn cynnig model ar gyfer iacháu'r ofnau yn y byd sydd ohoni. Mae mewnwelediadau Hagler, a gymerwyd o dri degawd o waith gyda sefydliadau o bob sector a maint, yn eich tywys trwy'r siwrnai o iachâd. Celf y Creithiau yn dysgu sut i nodi gwreiddiau poen, dioddefaint a thrallod yn eich sefydliad a'i bobl, ac yn cynnig strategaethau i atgyweirio'r difrod. Dysgu mwy YMA.\nYmunwch heddiw ar gyfer yr Alwad Aelodaeth nesaf, yn digwydd Dydd Sadwrn Rhagfyr 11eg am 9:00 am PDT a chael mynediad unigryw i'r sain ac fideo adnoddau yn Archif Bruce Lipton - yn cynnwys dros 30 mlynedd o ymchwil ac addysgu blaengar. Hefyd, pan ymunwch bydd gennych gyfle i ofyn eich cwestiynau a chlywed Bruce YN FYW ar ein Gweminarau Aelod Misol. Dysgu mwy am fanylion Aelodaeth.


Rheolwr Ardal wedi'i Customized ar gyfer Cyflenwyr Parcio Ceir a Chynhyrchwyr a Ffatri - Pris Cyfanwerthu - Wanbo\nCartref > Cynnyrch > Rheolydd canllawiau parcio > Rheolwr Parth Canllawiau Parcio\nRheolwr Ardal ar gyfer Parcio Ceir\nRheolwr Ardal Defnyddir y Rheolwr Ardal ar gyfer canfod cyflwr y synhwyrydd cysylltiedig a chreu'r wybodaeth berthnasol i'r Rheolydd Nodau yn gylchol. Fe'ch cynghorir i gysylltu yn y rhan fwyaf o 50 o derfynellau parcio gyda phob Rheolwr Rhanbarthol. Fe'i defnyddir i gysylltu Rheolydd y Nodau, ...\nDefnyddir y Rheolwr Ardal ar gyfer canfod cyflwr y synhwyrydd cysylltiedig a chreu'r wybodaeth berthnasol i'r Rheolydd Nodau yn gylchol. Fe'ch cynghorir i gysylltu yn y rhan fwyaf o 50 o derfynellau parcio gyda phob Rheolwr Rhanbarthol.\nFe'i defnyddir i gysylltu y Rheolwr Nodau, y synhwyrydd parcio a'r sgrin arddangos LED. Gyda mecanwaith cyfathrebu cymysg bws RS485 a CAN, datrysir y broblem am gyfathrebu pellter pellter dibynadwy ac ehangu nodau rhwydwaith a rheoli grwpiau.\nHot Tags: rheolwr ardal ar gyfer parcio ceir, cyflenwyr, gweithgynhyrchwyr, ffatri, cyfanwerthu, addasu, gostyngiad, pris\nSynhwyrydd Canllawiau Parcio\nArddangos LED i'w le parcio\nRheolwr Nodau ar gyfer Parcio Ceir\nRheolwr Canolog ar gyfer System Cyfrif Car


Cewri wedi bod yn y rhengoedd - North Wales Live\nCewri wedi bod yn y rhengoedd\nNOS Sul diwethaf, ron i’n gwrando ar un o weinidogion Môn sydd wedi cefnogi’r mudiad heddwch yn gyson.\nDydi’r mudiad heddwch yng Nghymru ddim wedi bod yn anferth efallai, ond mae cewri wedi bod yn y rhengoedd. Ac mae’r diolch i raddau helaeth am hynny wedi bod i aelodau o Blaid Genedlaethol Cymru. O’r cychwyn, mae yna draddodiad anrhydeddus o wrthwynebu rhyfel, a dyna am wn i a’m gwnaeth yn heddychwr. Ddaru neb o Blaid Cymru fy annog i gefnogi rhyfel. Datblygu law yn llaw wnaeth fy heddychiaeth a’m cenedlaetholdeb, dwy ochr i’r un geiniog ydynt. Wrth ddod yn weithgar gyda Chymdeithas yr Iaith, roedd y dull di-drais yn gwbl gydnaws â’n cred. Yn ystod deng mlynedd ar hugain o weithgarwch, chafodd yr heddychiaeth hwn mo’i gwestiynu – ddaru neb o Gymdeithas yr Iaith fy annog i gefnogi unrhyw ryfel. Roedd dadlau a thrafod myrdd o wahanol faterion, ond roedd bod yn driw i’r egwyddor ddi-drais mor naturiol ag anadlu.\nMae cenedlaetholdeb Cymreig wedi drwgdybio militariaeth erioed, ac mae rhesymau amlwg am hynny. Saunders Lewis gaiff ei ddewis bob tro fel eithriad i hyn, ond wna i byth anghofio effaith ei eiriau arnaf yn berson ifanc pan ddarllenais ei araith yn achos y Tân yn Lln. Collodd 50 miliwn o bobl eu bywydau yn yr Ail Ryfel Byd. Mi ddywedwn i fod y ffigwr hwn ynddo’i hun yn ddigon o reswm i ddrwgdybio militariaeth. Roedd yr Ysgol Fomio yn fater i’w wrthwynebu yn y 1930au. Mae Academi Filwrol Sain Tathan yn fater i’w wrthwynebu heddiw.\nYr unig ddadl dros gefnogi militariaeth yw’r modd y mae rhyfel yn gallu troi milwyr yn heddychwyr rhonc. Mae’n debyg mai Lewis Valentine yw’r enghraifft enwocaf o hyn, ac mae ‘Dyddiadur Milwr’ yn ddarllen hanfodol yn y maes. Ond mae’n digwydd yn gyson heddiw ar faesydd Irac ac Affganistan, dim ond na chawn ni byth wybod am y peth, oni bai ein bod yn adnabod y milwyr yn bersonol.\nUn o’r rhesymau cryfaf i wrthwynebu militariaeth yw’r modd y maent yn denu pobl ifanc o Gymru i’r lladdfa, i ryfeloedd nad oes gan Gymru achos i’w hymladd o gwbl. Er nad oes gennym yr hawl i wneud deddfau, er nad oes gennym yr hawl i ffurfio polisi tramor ein hunain, mae perffaith groeso i Gymry ifanc golli eu bywydau dros bolisïau tramor Prydain. Pump y cant o boblogaeth gwledydd Prydain yw’r Cymry, eto mae bron i ddeg y cant o’r lluoedd arfog yn Gymry. Pam? Am fod y lluoedd arfog yn manteisio ar bobl ifanc mewn ardaloedd sy’n dlawd yn economaidd.\nOs na chaiff y bobl ifanc hyn eu lladd mewn rhyfeloedd estron, does dim gwobr yn eu haros pan ddont adre. Dychwelant i bentrefi tlawd, i fegera am friwsion o fudd-dal, a does ryfedd fod cynifer yn canfod eu hunain yn y carchar.\nSiwr iawn mai dyma’r realiti cymdeithasol sydd ohoni yn y Gymru gyfoes. Dyna pam y dylem wneud popeth o fewn ein gallu i wahardd y Fyddin rhag recriwtio mewn ysgolion ac ar strydoedd yng Nghymru. Fel heddychwyr, nid casáu milwyr yr ydym, ond casáu y drefn sy’n eu troi yn filwyr, yn rhoi lifrai amdanynt a’u hyfforddi sut i ddinistrio bywyd. Dyna sy’n ffiaidd a gwyrdroëdig. Dyna sy’n rhaid ei atal.\nMae yna bobl od ar y byd fedr wahaniaethu rhwng hyfforddi milwrol a lladd. I’w dibenion eu hunain, maent wedi creu iaith hollol newydd, (wna i ddim trafferthu i gyfieithu o’r iaith wreiddiol): collateral damage – saethu pobl gyffredin; soft targets – pobl; friendly fire – saethu eich pobl eich hun; rendition – herwgipio pobl o un rhan o’r byd a’u harteithio mewn rhan arall; military academy – coleg i ddysgu lladd.\nPetai mater Academi Filwrol Sain Tathan wedi codi ei ben yn y Tridegau, byddai ymgais wedi bod gan Blaid Cymru i losgi’r lle yn ulw. Petai wedi digwydd yn ddiweddarach, byddai cenedlaetholwyr megis Lewis Valentine, D.J. Williams, Waldo Williams, a’r lliaws cwmwl tystion rhy niferus i’w henwi, wedi codi eu llais yn glir gan roi arweiniad i’r genedl. Mae’r rhain oll wedi ein gadael bellach a’r cwestiwn mawr yw pwy ddaw yn eu lle? Peidiwch ag edrych yn rhy obeithiol i gyfeiriad Adam Price. Mae wedi datgan ei farn unwaith eto yr wythnos hon.


Ail lyfr am ferched Cymru i ysbrydoli plant gan awdur o Bow Street – BroAber360\nAil lyfr am ferched Cymru i ysbrydoli plant gan awdur o Bow Street\nAil lyfr Medi yn dilyn llwyddiant ysgubol Genod Gwych a Merched Medrus yn 2019\nClawr ‘Genod Gwych a Merched Medrus 2’ gan Medi Jones-Jackson (Y Lolfa)\nLlun yr awdures Medi Jones-Jackson\nYn dilyn llwyddiant ysgubol Genod Gwych a Merched Medrus a gyhoeddwyd yn 2019 ac a gyrhaeddodd restr fer Gwobrau Tir na n-Og 2020 yn ogystal â rhestr fer Llyfr y Flwyddyn 2020 mae Medi Jones-Jackson, sy’n byw yn Bow Street, wedi cyhoeddi ail lyfr.\nMeddai Medi Jones-Jackson,\n“Mae’r ail gyfrol wedi rhoi’r cyfle i fi gynnwys rhai merched nad oedd gofod i’w cynnwys yn y gyfrol gyntaf – fel Cranogwen a Vulcana, dwy ddynes gref. Rwy wedi ceisio cynnwys merched o feysydd gwahanol, o gyfnodau gwahanol drwy hanes ac o wahanol rannau o Gymru. Rwy’n falch iawn o gynnwys Annie Atkins o Ddolwyddelan yn y gyfrol yma gan fy mod i’n ffan enfawr o’i gwaith hi. Rwy’n gobeithio drwy gynnwys ystod eang o ferched bydd rhywun yn berthnasol i bawb, ac yn ysbrydoli’r darllenydd – dyna beth sy’n bwysig. Fel y gyfrol gyntaf, mae Genod Gwych a Merched Medrus 2 yn llawn ffeithiau lloerig a wacky.”\nCeir hanes bywyd a ffeithiau diddorol am Vulcana, Ann Pettitt, Cranogwen, Lowri Morgan, Mary Vaughan Jones, Rachel Rowlands, Margaret Haig Thomas, Annie Atkins, Mary Quant, Shirley Bassey, Lucy Thomas, Meena Upadhyaya.\nMae’r casgliad yn amrywio o ran lleoliad daearyddol a meysydd gwahanol gan gynnwys chwaraeon, gwyddoniaeth, llên, ffasiwn a cherddoriaeth. Mae pob un wedi cyflawni campweithiau yn eu meysydd penodol. Mae gweithgareddau llawn hwyl a lliwgar ar ddiwedd y gyfrol, sy’n cynnwys posau, holiadur, chwilair a chelf.\n“Mae wedi bod yn brofiad hollol arallfydol gweld llwyddiant y gyfrol gyntaf. Rwyf wedi bod wrth fy modd yn gweld sut mae ysgolion wedi ymateb a chlyfrwch athrawon yn creu rhith o weithgareddau yn seiliedig ar Genod Gwych a Merched Medrus. Dwi mor falch fy mod i wedi taro’r e-bost gyda’r syniad gwreiddiol at y Lolfa – mae’r profiad wedi newid fy myd i, ac wedi dangos bod cymryd siawns weithiau yn talu ffordd.”\nMae Genod Gwych a Merched Medrus 2 gan Medi Jones-Jackson ar gael nawr yn eich siop lyfrau leol, neu ar Gwales (Y Lolfa, £5.99).


Y Lab Cynaliadwyedd – Llesiant Cenedlaethau’r Dyfodol\nRydym yn cymhwyso egwyddorion y Ddeddf Llesiant Cenedlaethau’r Dyfodol i’n holl waith trwy’r Nodau Llesiant a’r Pum Ffordd o Weithio. Rydym yn ehangu’r sgwrs ymhell ac agos – ar draws cyfandiroedd i Affrica a Tsieina. Nid oes llawlyfr ar gyfer llwyddiant ond mae gan bob diwylliant a chefndir ei gyfraniad ei hun i’w gynnig.\nY Nodau Llesiant\nAi diwedd y gân yw’r geiniog? Sut mae penderfynu beth yw ‘digon’? Beth sydd mewn gwirionedd yn bwysig i mi?\nYdw i’n ymwybodol o gwbl o’r byd o’m cwmpas a’r effaith dwi’n cael arno? A pha newidiadau sydd raid i mi eu gwneud er mwyn sicrhau eu bod yn parhau?\n‘Does gennym ni ddim syniad pa mor ffodus fuom i gael ein geni yn un o’r cymdeithasau cyfoethocaf ar y ddaear, ond gall cyfoeth materol ddod â phroblemau iechyd yn ei sgìl. Beth fydd fy ngham cyntaf i tuag at fyw’n iachach?\nByd sy’n fwy cyfartal\nYdw i’n sensitif i’r rhagfarnau a’r gwahaniaethu sy’n digwydd o’m cwmpas? Ydw i’n trin pawb beth bynnag fo’u cefndir a’u credoau gyda pharch?\nByd llawn o gymunedau cydlynol\nBeth am eich tŷ, eich coridor yn y neuadd breswyl, eich cwrs neu glwb? Maent i gyd yn gymunedau hefyd. Gallwn un ag oll ofyn i ni ein hunain, “P un ydw i – y burum yn y bara neu’r ddraenen yn y croen?”\nByd o ddiwylliant bywiog ac ieithoedd amrywiol, ffyniannus\nY cwestiwn yw, ‘sut allaf i, hyd yn oed os dwi ddim yn siarad iaith arall, werthfawrogi amrywiaeth y ddynoliaeth a’r holl fanteision ddaw yn ei sgìl?\nBeth allwn ni ei wneud i ddeall yn well yr hyn sy’n digwydd a beth yw’n rôl ni yn hyn i gyd?\n1. Meddwl yn hirdymor\nMae angen i ni fod yn meddwl am sut i gydbwyso anghenion tymor byr yn erbyn ein hanghenion tymor hir. Pa mor hir yw tymor hir?\nMae osgoi problemau yn y lle cynta neu rwystro sefyllfa rhag gwaethygu yn beth call i’w wneud.\nYstyried sut y gallai dyheadau ni fel unigolion effeithio ar bob un o’r amcanion lles ac ar bobl eraill.\nMae gweithio gyda’n gilydd tuag at nòd cyffredin.\nBeth bynnag fyddwn yn ei wneud yn y gwaith ac yn y cartref, a beth bynnag yw’n busnes mae’n syniad da meddwl am sut i ymgysylltu â phobl eraill.


Iechyd | Welsh Beaver Project – Prosiect Afancod Cymru\nClefyd sy’n effeithio ar system nerfol mamaliaid yw’r gynddaredd. Yn y poer, ym meinwe’r ymennydd ac yn hylif yr asgwrn cefn y ceir y firws yn bennaf. Os caiff pobl eu brathu gan anifeiliaid sy’n dioddef o’r firws, gellir trosglwyddo’r firws i bobl. Yng Ngorllewin Ewrop, llwynogod sy’n cario’r gynddaredd yn bennaf, ond rydym yn gwybod bod mamaliaid gwyllt eraill, yn cynnwys afancod, yn ei gario. Gall rheoliadau cwarantin llym atal anifeiliaid sy’n dioddef o’r firws rhag cael eu cyflwyno i Brydain.\nMae’r parasit protosoau ungellog yma, sydd i’w gael yn y coluddion, eisoes yn bresennol ym Mhrydain. Gall unrhyw famal, fwy neu lai, ei gario. Nid oes cysylltiad cryf rhyngddo ag afancod. Mae modd ei dynnu o’r d?r drwy hidlo’r d?r yn y ffordd arferol. Mae gan Norwy oddeutu 75,000 o afancod, ac er bod rhan helaeth o’r boblogaeth wledig yn cael d?r o nentydd heb eu trin, yr unig achos o Giardia lambliaa welwyd yn ddiweddar oedd ger Bergen – ardal heb afancod. Nid oes unrhyw achos wedi’i gofnodi yn Ewrop o afancod yn achosi problemau iechyd i bobl drwy drosglwyddo Giardia lamblia .\nY bacteriwm Leptospira sydd wrth wraidd y clefyd hwn. Mae afancod – yn ogystal â chnofilod eraill, fel llygod pengrwn y d?r – yn ei gario. Mae Leptospira eisoes yn bresennol yn nyfrffyrdd Prydain. Go brin y byddai cael afancod o fewn yr ecosystem yn cynyddu’r risg yn sylweddol i bobl neu dda byw.\nParasit protosoau sy’n gallu arwain at salwch gastroberfeddol a dolur rhydd mewn pobl yw hwn. Mae eisoes yn bresennol ym Mhrydain. Da byw yn aml sy’n ei gario. Ni ddylai afancod gael effaith sylweddol ar bresenoldeb y parasit yma ymhlith pobl neu dda byw. Ni cheir unrhyw gofnod yn Ewrop o afancod yn achosi problemau iechyd i bobl drwy drosglwyddo Cryptosporidium.\nY bacteriwm Francisella tularaemis sydd wrth wraidd hwn. Gall cnofilod, ymhlith pethau eraill, ei gario. Caiff ei drosglwyddo trwy dd?r ac aer. Mae’r bacteriwm yma i’w gael yn Ewrop, ond ni cheir mohono yn y Deyrnas Unedig. Byddai’n rhaid sgrinio iechyd unrhyw afancod a gâi eu mewnforio i’r wlad cyn eu rhyddhau.\nMae’r bacteriwm Yersinia pseudotuberculosis , sy’n achosi ffug-ddarfodedigaeth, eisoes i’w gael yn y Deyrnas Unedig. Nid yw’n cael ei ystyried fel problem fawr i bobl na da byw. Mae’r rhan fwyaf o’r bobl sy’n dioddef ohono’n ei gael trwy gyfrwng eu bwyd. Nid oes cysylltiad agos rhwng afancod a’r clefyd.\nNid oes tystiolaeth fod afancod yn cario TB gwartheg na’u bod yn beryglus i dda byw. Gan fod modd i’r rhan fwyaf o famaliaid ddioddef o TB gwartheg, mewn egwyddor gallai afancod ddioddef ohono. Nid yw ymddygiad naturiol afancod yn golygu eu bod yn dod i gysylltiad sylweddol â da byw, felly go brin y gellir ystyried afancod fel creaduriaid a fyddai’n trosglwyddo TB gwartheg yn sylweddol.\nEctoparasit d?r croyw bach (0.4mm) sydd i’w gael ar bysgod eogaidd yw hwn, ac mae i’w weld mewn rhannau o Ewrop. Dim ond am gyfnod byr y gall fyw heb bysgodyn, ac ni all nofio. Fel arfer, mae’n ymledu trwy ddod i gysylltiad uniongyrchol â physgod. Nid yw afancod yn ei gario. Ni wyddys am unrhyw achos ohono’n cael ei gario, ac eithrio gan bysgod a phobl.


Cau celloedd Dolgellau o achos cost a diogelwch - BBC Cymru Fyw\nCau celloedd Dolgellau o achos cost a diogelwch\nBydd Heddlu Gogledd Cymru'n cau rhai o'u celloedd yng Ngwynedd gan eu bod yn rhy ddrud i'w cadw ar agor - gyda rhai'n ddrytach na gwestai moethus.\nMae'r gost o gadw pobl yn y ddalfa yn un o gelloedd swyddfa'r heddlu yn Nolgellau'n £623 y noson, tra bod noson yng ngwesty'r Savoy yn Llundain yn £464.\nYn ôl y Prif Gwnstabl Mark Polin, dydy'r cyfleusterau yno ddim yn cyrraedd y safonau digonol, a dydyn nhw ddim yn cael eu defnyddio'n ddigon aml.\nOnd pwysleisiodd Mr Polin y bydd yr orsaf heddlu ei hun yn aros yn agored, ac y bydd yr arbedion yn cael eu buddsoddi i gryfhau presenoldeb yr heddlu yn ne Gwynedd.\nDywedodd Comisiynydd Heddlu a Throsedd y Gogledd, Arfon Jones mai cau'r celloedd oedd yr "unig ddewis ymarferol".\nUn carcharor y dydd\nYn ôl y llu, bydd cau'r celloedd yn arbed £300,000 y flwyddyn, a bydd yr arian yn mynd at dalu am swyddogion ychwanegol ym Meirionydd.\nDoedd y celloedd yn Nolgellau ddim yn cael eu defnyddio llawer, medd yr heddlu, gydag un carcharor y dydd ar gyfartaledd yn cael ei ddal yno, a hanner y rheiny am chwe awr neu lai.\nRoedd hyn yn golygu fod pob carcharor yn Nolgellau yn costio £623 i'w gadw mewn cell - bron i ddwywaith cymaint â charcharorion mewn celloedd eraill yn y gogledd.\nCost cadw carcharor mewn cell:\nDolgellau - £623\nCaernarfon - £261\nLlanelwy - £265\nWrecsam - £242\nImage caption Dywedodd Arfon Jones, Comisiynydd Heddlu a Throsedd Gogledd Cymru, mai cau'r celloedd oedd yr "unig ddewis ymarferol"\nDywedodd Arfon Jones ei fod wedi cytuno'n anfoddog i gau'r celloedd: "Yn anffodus, dydy'r ddarpariaeth bresennol ddim yn cwrdd â'r safonau diogelwch cenedlaethol ac mae'n peri risg i bobl sy'n cael eu dal yno. Mae yna berygl hefyd i staff, gan eu bod yn gweithio ar eu pennau eu hunain fel arfer.\n"Petai yna argyfwng meddygol, mae'r bwrdd iechyd wedi cadarnhau na fyddai Ysbyty Dolgellau yn gallu delio'n bwrpasol gyda phobl sy'n cael eu cadw yn y ddalfa.\n"Mae hynny'n golygu y byddai'n rhaid eu hanfon i Ysbyty Bronglais yn Aberystwyth, Ysbyty Maelor yn Wrecsam neu Ysbyty Gwynedd ym Mangor.\n"Yn waeth na hynny, byddai'n amhosib amddiffyn y penderfyniad i gadw'r cyfleusterau petai yna farwolaeth mewn cell. Dydw i ddim yn barod i gymryd y risg, oherwydd rhaid i ni bob amser wneud ein gorau i ddiogelu iechyd a lles y rhai sy'n cael eu dal.\n"Dydy uwchraddio'r celloedd yn Nolgellau ddim yn opsiwn oherwydd y byddai'r gost yn afresymol, yn enwedig ar gyfer cyfleuster sydd ond yn cael ei ddefnyddio gan un carcharor y dydd ar gyfartaledd."\nOnd nid pawb sydd yn fodlon gyda'r newyddion y bydd y celloedd yn cau.\nDywedodd y Cynghorydd Dyfrig Siencyn, sy'n cynrychioli Dolgellau ar Gyngor Gwynedd: "Mae'r cyhoeddiad i gau celloedd Heddlu Dolgellau yn destun pryder sylweddol. Dyma ergyd arall i'r dre yn dilyn cau'r Llys Ynadon.\n"Mae torri un gwasanaeth yn arwain at dorri un arall ac yn amddifadu ardal eang o gefn gwlad unwaith eto o wasanaethau sylfaenol. Ni fydd darpariaeth cyfiawnder rhwng Caernarfon ag Aberystwyth a gadewir rhan helaeth o gefn gwlad Meirionnydd mewn anialwch heb wasanaethau cyfiawnder.\n"Pan fo prinder cyllid mae'n ymddangos mae'r ardaloedd poblog sy'n cael y flaenoriaeth ar draul ardaloedd gwledig. Gofynnaf am gyfarfod buan gyda Phrif Gwnstabl Heddlu Gogledd Cymru, Y Comisiynydd Heddlu a'r Aelod Seneddol i gael manylion llawn ac i bwyso dros atal y penderfyniad hwn."


Hyd at 80 o swyddi a fydd yn talu'n dda i'w creu mewn canolfan datblygu meddalwedd newydd, diolch i gyllid oddi wrth Lywodraeth Cymru | LLYW.CYMRU\nHyd at 80 o swyddi a fydd yn talu'n dda i'w creu mewn canolfan datblygu meddalwedd newydd, diolch i gyllid oddi wrth Lywodraeth Cymru\nMae Llywodraeth Cymru yn buddsoddi dros £650,000 mewn cwmni technoleg cyllid er mwyn creu 80 o swyddi a fydd yn talu'n dda mewn canolfan datblygu meddalwedd newydd yng Nghaerdydd.\nBydd cyfanswm o £651,000 yn cael ei roi i gwmni rheoli meddalwedd Link Data Management Solutions (LDMS) i sefydlu ei bencadlys yn Nhŷ Southgate. Bydd 20 o staff yn symud yno o Gaerffili a bydd gweddill y swyddi'n cael eu creu dros gyfnod o bedair blynedd.\nYmhlith y swyddi y bydd y cwmni'n recriwtio ar eu cyfer fydd saerniwyr a datblygwyr meddalwedd, a fydd yn ennill cyflog cyfartalog o ychydig yn llai na £48,000, sydd gryn dipyn yn uwch na'r cyfartaledd yng Nghymru.\n“Mae Llywodraeth Cymru yn falch o gael cefnogi'r sector technoleg cyllid. Link Management Group yw un o'r cwmnïau mwyaf yn y sector rheoli credyd ac rydyn ni’n falch o gael helpu LDMS i farchnata'r feddalwedd newydd arloesol hon i amrywiaeth enfawr o sefydliadau ariannol. Bydd yn arwain at greu 80 o swyddi ar gyfer pobl broffesiynol medrus iawn.\nMae LDMS yn rhan o'r Link Financial Group, un o'r cwmnïau mwyaf dibynadwy yn Ewrop ym maes ymdrin â benthyciadau ar gyfer defnyddwyr a busnesau. Mae wedi creu cymwysiadau meddalwedd ar gyfer sefydliadau ariannol fel banciau er mwyn iddynt fedru rheoli dyledion cardiau credyd a benthyciadau yn fwy effeithiol.\nDywedodd rheolwr-gyfarwyddwr LDMS, Chris Whitcombe:\n"Rydyn ni’n falch iawn o gael agor ein pencadlys yng nghanol Caerdydd. Mae mewn lleoliad da iawn ar gyfer ein cleientiaid a'n staff, ac mae'r amgylchedd yn y swyddfa'n ddelfrydol ar gyfer ein tîm technegol, sy'n prysur dyfu.\nGan gydweithio â Llywodraeth Cymru, byddwn yn cyflogi 80 yn rhagor o bobl dros y blynyddoedd nesaf, a bydd hynny'n caniatáu inni fuddsoddi mwy mewn datblygu'n cynhyrchion, sydd ar flaen y gad yn y diwydiant. Bydd yn golygu hefyd y byddwn yn fwy abl i ddiwallu anghenion y niferoedd cynyddol o gwsmeriaid sydd gennym ledled y byd.


Miri munud ola – pigion o lyfrau | Y Twll\nCofnodwyd ar 24 Rhagfyr 2010 gan Lowri Haf Cooke\tDychmygwch yr erchylldra; ma hi’n Noswyl Nadolig, yr eira’n drwch, chi ‘di llwyddo i lusgo’ch hun i’r dre o’r diwedd i brynu anrhegion Nadolig, ac ma na gyflafan yn eich disgwyl. Ma’r hysteria wedi hen gydio, y Go Go Hamsters wedi’u gwerthu ers tro, a hyd yn oed y Slankets croen llewpart wedi sleifio oddi ar y silffoedd fel slecs. Roedd mentro i’r siop lyfrau yn swnio fel syniad da ryw awr yn ôl, ond lle ddiawl aeth idiot’s guide yr Observer i lenyddiaeth 2010? Pwy enillodd y Costa’s eto? Ydych chi’n mynd am drioleg Stieg Larsson neu hunangofiant y Stig? Roedd Dylan Jones yn canmol Life gan Keith Richards yn GQ ond beth am Barn- gafodd Dewi Prysor farciau uwch na Meic Povey?\nCafod y cofnod ei gofnodi yn Llyfrau a'i dagio yn Alun Battrick, Clarissa Pinkola Estes, Clinigol, Cormac McCarthy, Cowbois Rhos Botwnnog, Gwyneth Glyn, Huw M, Marcus Trescothick, Mark Twain, MC Mabon, Nelson Mandela, Richard Brautigan, Sebastian Faulks, Swci Boscawen, T Llew Jones, TH Parry-Williams, Y Niwl, Yr Ods. Gosod Nod Tudalen i'r ddolen barhaol.\tUn Ymateb i Miri munud ola – pigion o lyfrau\nMae Junko Salmon yn dweud:\t25 Rhagfyr 2010 hyd 10:01 PM\tBarti Ddu gan T.Llew ydy fy ffefryn! (A Barti ydy fy hoff for-leidr hefyd.) Roedd o’n gwybod sut i sgwennu storiau gyfaelgar.


Diwygiad 22:37, 7 Tachwedd 2014\nDiwygiad 09:55, 6 Medi 2014 (golygu)\n(→Ei fywyd a'i waith: B rwydr Cefn Pilkem)\nDiwygiad 22:37, 7 Tachwedd 2014 (golygu) (dadwneud)\n== Ei fywyd a'i waith ==\nRoedd Hedd Wyn yn frodor o [[Trawsfynydd|Drawsfynydd]], yn yr hen [[Sir Feirionydd]], lle cafodd ei eni yn 1887, yn fab i Mary ac Evan Evans, yr hynaf o unarddeg o blant. Cafodd ei eni yma mwthyn Penlan a symudodd y teulu fferm [[Yr Ysgwrn]] pan oedd yn 4 mis oed. Ar ôl cyfnod yn yr ysgol leol gweithiodd gartref yn ar fferm ei dad. Treuliodd ei fywyd yno, ac eithrio cyfnod byr iawn yn gweithio yn ne Cymru.<ref name="Pamffled Hedd Wyn">Pamffled "Hedd Wyn". Llysednowain/Traws-Newid.</ref>\nBarddonai o'i lencyndod a bu'n cystadlu mewn eisteddfodau hyd ddyddiau cynnar [[y Rhyfel Byd Cyntaf]]. Enillodd y wobr gyntaf mewn cyfarfod llenyddol lleol pan oedd yn ddeuddeg oed cyn mynd ymlaen i ennill ei gadair gyntaf yn y Bala gyda'i [[awdl]] "Dyffryn" yn 1907. Dilynwyd hyn wrth iddo ennill cadeiriau yn [[Llanuwchllyn]] yn 1913, [[Pwllheli]] yn 1913, Llanuwchllyn yn 1915 a [[Pontardawe|Phontardawe]] yn 1915<ref name="Pamffled Hedd Wyn"/>. Bu hefyd yn weithgar yn cyfansoddi cerddi ac [[englyn]]ion i ddigwyddiadau a thrigolion Trawsfynydd. Rhoddwyd yr enw barddol Hedd Wyn iddo gan orsedd o feirdd [[Ffestiniog]] ar 20 Awst, 1910.\nAeth yn [[milwr|filwr]] yn 15fed Bataliwn [[y Ffiwsilwyr Cymreig]] yn Ionawr []. Treuliodd gyfnod byr yn ymarfer yn Litherland ger [[Lerpwl]] ac aeth i [[Fflandrys]] erbyn yr haf. Erbyn diwedd mis Gorffennaf, roedd Ellis a'r gatrawd ger Cefn Pilkem lle bu [[Brwydr Passchendaele|brwydr Passchendaele]]. Fe'i lladdwyd ym [[Brwydr Cefn Pilkem|Mrwydr Cefn Pilkem]] a oedd yn rhan o Frwydr Passchendaele a elwir hefyd yn Drydedd Frwydr Ypres ([[Fflemeg]]: Ieper), ar 31 Gorffennaf yn yr un flwyddyn.\n[[Categori:Pobl o Feirionnydd]]\nWedi dod o "https://cy.wikipedia.org/wiki/Arbennig:MobileDiff/1649297"


Llandyfrydog - Wicipedia\nPentref bychan a phlwyf eglwysig yng nghymuned Rhosybol, Ynys Môn, yw Llandyfrydog. Saif yng ngogledd-ddwyrain yr ynys, tua 5 milltir i'r gorllewin o bentref Moelfre a thua 2 filltir i'r dwyrain o Lannerch-y-medd.\nEnwir Llandyfrydog ar ôl Sant Tyfrydog (diwedd y 6g?). Ger Clorach, ceir y maen hir Carreg Leidr, a enwir felly am fod dyn a ladratodd Feibl yr eglwys wedi cael ei droi'n garreg am ei gamwedd, yn ôl y chwedl. Bob Nos Nadolig mae'r maen yn fod i symud o amgylch yr eglwys deirgwaith. Hanner milltir i'r gogledd o'r eglwys ceir cromlech Maen Chwyf.\nYn yr Oesoedd Canol roedd plwyf Llandyfrydog yng nghwmwd Twrcelyn. Yn ail hanner y 14g, roedd gan y bardd Gwilym ap Sefnyn, mab y bardd Sefnyn, gyfran o dir yn Llandyfrydog (brodor o Lanbabo, 4 milltir i'r gorllewin, oedd ei dad, yn ôl pob tebyg).\nPobl o Landyfrydog[golygu | golygu cod y dudalen]\nHugh Hughes (Y Bardd Coch o Fôn), a aned yn ei gartref yn Llwydiarth Esgob, Llandyfrydog yn 1693. Roedd yn aelod amlwg o gylch Morysiaid Môn.\n↑ T. D. Breverton, The Book of Welsh Saints (Cyhoeddiadau Glyndŵr, 2001)\nWedi dod o "https://cy.wikipedia.org/w/index.php?title=Llandyfrydog&oldid=11013153"\nNewidiwyd y dudalen hon ddiwethaf ar 15 Rhagfyr 2021, am 12:51.


Hanesion Graddio: "Os alla i weithio drwy bandemig, alla i fynd i’r afael ag unrhyw beth!" | University of South Wales\nPan ddechreuodd Holly Bray ar ei chwrs gradd mewn Nyrsio Oedolion ym Mhrifysgol De Cymru (PDC), allai dim byd ei pharatoi ar gyfer yr hyn fyddai’n wynebu yn ystod misoedd olaf ei hastudiaethau.\nOnd bu’r ferch 23 oed o Lanelli yn y rheng flaen yn ystod ton gyntaf y pandemig Coronafeirws – fel myfyrwraig nyrsio yn Uned Gofal Dwys (ICU) yn Ysbyty Brenhinol Morgannwg.\nNawr, mae ar fin graddio o PDC gyda gradd anrhydedd dosbarth cyntaf, ac mae eisoes wedi creu argraff fel nyrs staff yn ICU Ysbyty Glangwili, Caerfyrddin.\n“Fi wastad wedi mwynhau helpu pobl, felly roedd nyrsio i weld yn yrfa naturiol i fi,” meddai Holly, a astudiodd Iechyd a Gofal Cymdeithasol yn y coleg cyn gwneud cais i PDC.\n“Roedd hi’n eitha’ anodd symud oddi cartre’ a gadael fy nheulu, ond wnes i wir fwynhau fy amser yn y brifysgol. Roeddwn yn cael gweithio tuag at yrfa wych wrth gael cyfleusterau anhygoel yn y Ganolfan Efelychu Glinigol.\n“Dechreuais y cwrs o’r dechrau, heb brofiad clinigol o gwbl, felly roedd gallu ymarfer fy holl sgiliau cyn mynd ar leoliad yn help aruthrol.”\nAeth Holly ar leoliad ar wardiau meddygol, lleoliadau llawfeddygol, yn y gymuned, theatrau llawdriniaethau, unedau gofal dwys (ICU) a gofal lliniarol mewn hosbis leol, gan fagu profiad ym mhob agwedd bron o nyrsio.\nOnd ar ôl ei chyfnod yn ICU ar ddechrau’r pandemig, sylweddolodd mai yn y maes hwnnw roedd am ddilyn gyrfa.\n“Symudais i Lantrisant er mwyn i mi allu aros ar y safle wrth weithio yn Ysbyty Brenhinol Morgannwg. Hwn oedd cyfnod ton gyntaf y pandemig felly doedd neb yn gallu dychmygu bryd hynny am faint fyddai’n para.\n“Roedd hynny’n anodd iawn am ei fod yn golygu na allwn i fynd gatre’ i weld fy nheulu am rai misoedd, ac roeddwn o dan gryn bwysau hefyd yn gwneud fy nhraethawd estynedig. Ond, ar yr un pryd, roedd yn rhoi boddhad o wybod fy mod yn gwneud gwahaniaeth i’r bobl hynny oedd o dan ofal critigol.\n“Roedd yn sioc a dweud y lleiaf – i sylweddoli fod fy mhrofiad cyntaf gwirioneddol yn y swydd yn digwydd pan oedd pandemig byd-eang yn ei anterth! Doedden ni heb erioed baratoi ar gyfer unrhyw beth fel hyn, ond roeddem yn gwybod ychydig am beth i’w ddisgwyl ar ôl gweld beth oedd gwledydd eraill wedi’i wynebu cyn i Covid-19 daro’r DU.\n“Roedd llawer ohonom yn methu credu’r hyn oeddem yn ei weld wrth fynd i’r gwaith, ac roedd yn dorcalonnus i weld teuluoedd nad oedd yn gallu treulio amser gyda’u hanwyliaid yn ystod eu dyddiau olaf.\n“Ond rwyf mor falch fy mod yn gweithio i’r GIG, a bod yn rhan o’r frwydr yn erbyn Coronafeirws. Yn sicr wna’ i fyth anghofio’r flwyddyn y gwnes i raddio. Ac os alla’ i weithio drwy bandemig, alla i fynd i’r afael ag unrhyw beth!”


Na, bydd cynulliad yn cael ei drefnu i bob myfyriwr yn seiliedig ar eu hadran gartref. Bydd yr egwyddor hon yn weithredol ar draws pob Ysgol.\nOs nad ydych yn siŵr pa adran yw eich adran gartref cysylltwch â’ch Ysgol yn y lle cyntaf.\nByddwch yn casglu'ch tocynnau ar ddiwrnod eich Cynulliad.\nBydd cyfyngiad ar nifer y bobl sy’n gallu dod i’r lleoliad ac ni fydd modd mynd dros y nifer hon. Am y rheswm hwn, ni ddarperir tocynnau ychwanegol i westeion ac ni fydd cyfleuster ffrydio’n fyw ar gael yn y digwyddiad.\nCaiff seremonïau graddio eu darlledu yn ystod graddio drwy’r wefan ganlynol: Graddio - Prifysgol Abertawe (swansea.ac.uk)\nGallwch, caniateir i blant ddod i'r cynulliad, ond rhaid bod gennych docyn ar gyfer holl blant oedran 18 mis a fwy.\nSylwer, fodd bynnag, efallai na fydd y cynulliadau'n addas i blant ifanc, gan eu bod yn ddigwyddiadau ffurfiol sy'n para o amgylch 1½ - 2 awr.\nCaiff tocynnau i westeion eu hanfon yn electronig drwy e-bost ar ôl i ti eu harchebu drwy'r ddolen a anfonwyd atat gan y Swyddfa Graddio. Bydd yr holl docynnau i westeion yn cynnwys côd QR unigryw a chânt eu sganio wrth gyrraedd.\nRhaid i'r holl fyfyrwyr sy'n graddio wisgo gwisg academaidd.\nY cyflenwr swyddogol o'r gwisgoedd academaidd priodol yw Ede and Ravenscroft.\nChi sy'n gyfrifol am archebu eich gwisg eich hun.\nMae'r gost o logi gwn academaidd drwy Ede and Ravenscroft yn dibynnu ar lefel eich dyfarniad, ond ar gyfartaledd bydd yn costio rhwng £40 a £60, Gwelwch Prysiau:\nBydd yr holl gynulliadau yn dechrau am 9.30am, 1.30pm neu 5.00pm. Ewch i Amserlen am gwybodaeth penodol.\nBydd angen i chi gyrraedd o leiaf 1½ awr cyn yr amser y bydd eich cynulliad yn dechrau, i wneud yn siwr bod digon o amser gennych i gasglu eich tocynnau ac eich gwn.\nSylwer y bydd y stiwdios ffotograffiaeth yn Nhŷ Fulton ar Gampws Singleton ar agor ar ôl dy gynulliad.\nBydd pob cynulliad yn para oddeutu 1½-2 awr.\nBydd Graddio yn cael eu cynnal ar Arena Abertawe, SA1 3BX.\nNi fydd parcio ar gael ar Neuadd Brangwyn. Mae trefniadau parcio a theithio i'w cadarnhau.\nAr ddiwrnod eich cynulliad bydd angen i chi fynd arena i gofrestru, cael rhif eich sedd, a chasglu'ch tocynnau. Wedyn bydd angen i chi casglu eich gŵn. Sylwer y gallai fod ciw, felly cynghorir eich bod yn cyrraedd o leiaf 1½ awr cyn amser dechrau eich cynulliad.\nCyn i’r seremoni ddechrau, byddwch yn mynd i’ch seddau yn awditoriwm.\nSylwer bod rhaid i chi a'ch gwesteion gymryd eu seddi yn y Neuadd Brangwyn heb fod yn hwyrach na 15 munud cyn dechrau'r cynulliad. Gall gyrraedd yn hwyr effeithio ar allu eich gwesteion i gymryd eich seddi a'ch gallu i gymryd rhan yn y cynulliad. Mae'r hawl gennym i wrthod mynediad i'r cynulliad i unrhyw westeion sy'n cyrraedd yn hwyr, hyd yn oed os oes tocyn gyda nhw.\nOs ydych chi wedi prynu ffotograffau swyddogol o’r seremoni raddio (neu os byddwch yn eu prynu ar y dydd), gellir casglu’r rhain cyn neu ar ôl y seremoni.\nWrth i'ch enw gael ei gyhoeddi, byddwch yn cerdded ar draws y llwyfan i godi eich cap i’r Canghellor neu'r Is-Ganghellor.\nBydd eich tystysgrif yn barod i'w gasglu unwaith i chi gofrestru ar ddiwwrnod eich seremoni. Yn achos myfyriwr nad yw'n dod i'r seremoni, y polisi yw postio'r dystysgrif i'w gyfeiriad cartref fel y'i nodir ar y Proffil Myfyriwr o fewn 8 wythnos ar ôl ei dyfarnu. Cyfrifoldeb y myfyriwr yw sicrhau bod y manylion cyswllt cywir ar y fewnrwyd.\nOs oes gennych unrhyw ymholiadau ynghylch eich tystysgrif, neu os nad ydych wedi derbyn eich tystysgrif o fewn tri mis i gadarnhau'r dyfarniad, e-bostiwch degreecertificates@swansea.ac.uk\nOs bydd angen i Brifysgol Abertawe ganslo, newid neu aildrefnu seremonïau graddio, bydd y Brifysgol yn ymdrechu i hysbysu myfyrwyr am hyn gan roi'r rhybudd mwyaf posib. Os caiff y seremoni raddio ei chanslo, ei gohirio neu ei haildrefnu (gan gynnwys newid y dyddiad, yr amser a/neu'r lleoliad) o ganlyniad i amgylchiadau y tu hwnt i reolaeth Prifysgol Abertawe, gan gynnwys (er nad yw hon yn rhestr gyflawn) tân, ffrwydrad, gweithred derfysgaidd (neu fygythiad o weithred derfysgaidd), gweithred gan Dduw, pandemig, profedigaeth genedlae-thol (sef unrhyw aelod o'r teulu brenhinol), cofrestriadau myfyrwyr yn mynd y tu hwnt i'n darpariaeth neu o ganlyniad i unrhyw weithredu diwydiannol, anghydfod sy'n ymwneud â Phrifysgol Abertawe, neu unrhyw ddigwyddiad neu weithred arall y tu hwnt i reolaeth Pri-fysgol Abertawe, ni fydd y Brifysgol yn atebol am unrhyw golledion uniongyrchol neu a geir fel arall ymhlith darpar-raddedigion neu eu gwesteion.


Eich adborth am ein gwasanaethau ar y we Survey\nEich adborth am ein gwasanaethau ar y we\nCroeso - Ar ôl darllen yr hysbysiad preifatrwydd isod, cliciwch ar ‘Nesaf’ i ddechrau’r arolwg.\nComisiwn Cynulliad Cenedlaethol Cymru ('y Cynulliad') yw rheolydd data y wybodaeth yr ydych yn ei darparu, a bydd yn sicrhau bod y wybodaeth hon yn cael ei diogelu a'i defnyddio yn unol â deddfwriaeth diogelu data.\nPam yr ydym yn casglu'r wybodaeth hon\nDefnyddir eich ymateb i'r arolwg i hysbysu'r Comisiwn wrth ystyried newidiadau a gwelliannau i'n gwasanaethau digidol.\nBydd staff y Cynulliad a'r ymgynghorydd penodedig 'BoxUK Ltd' yn gweld yr ymatebion llawn i'r arolwg wrth ystyried a datblygu gwelliannau i'n gwasanaethau digidol. Bydd Survey Monkey yn storio'r holl ymatebion i gwestiynau'r ymgynghoriad. Gall Survey Monkey storio'ch gwybodaeth y tu allan i'r Ardal Economaidd Ewropeaidd. Ewch i wefan Survey Monkey i gael rhagor o wybodaeth am y ffordd y bydd yn defnyddio'ch gwybodaeth: https://www.surveymonkey.com/mp/policy/privacy-policy/\nAm ba hyd y bydd eich gwybodaeth yn cael ei chadw\nCaiff eich ymatebion eu cadw wrth inni ystyried a datblygu gwelliannau i'n gwasanaethau digidol, am gyfnod o ddim mwy na 3 blynedd.\nOs ydych wedi cytuno yn eich ymateb i'r arolwg i ni gael cysylltu â ni am gyfweliad, gallwn ni (neu BoxUK Ltd) gysylltu â chi os bydd angen rhagor o wybodaeth arnom am eich atebion, ond nodwch na fyddwn yn cysylltu â phob defnyddiwr.\nCeisiadau i'r Cynulliad Cenedlaethol am wybodaeth\nOs gwneir cais am wybodaeth o dan y ddeddfwriaeth hawl i wybodaeth, efallai y bydd yn rhaid datgelu'r wybodaeth a ddarparwyd gennych neu ran ohoni. Byddwn ond yn gwneud hynny os yw'n ofynnol yn ôl y gyfraith.\nRydym yn ystyried gwneud gwelliannau i'n gwasanaethau digidol, er mwyn sicrhau y gallwn ymgysylltu'n effeithiol â'n holl ddefnyddwyr. Er mwyn gwneud hynny, rydym am wybod beth yw barn pobl amdanynt ar hyn o bryd a sut maen nhw'n meddwl y gallem eu gwella, ac rydym yn gwneud hyn er budd y cyhoedd.\nOs hoffech chi: arfer unrhyw un o'r hawliau sydd gennych o dan y ddeddfwriaeth berthnasol (fel yr hawl i gael gweld gwybodaeth), gofyn cwestiwn neu wneud cwyn am y ffordd y caiff eich gwybodaeth ei defnyddio, dylech gysylltu â Rheolwr Llywodraethu Gwybodaeth y Cynulliad.\nOs ydych chi dan 16 oed, gofynnwch am ganiatâd gan eich rhiant neu warcheidwad cyn cymryd rhan yn yr arolwg hwn


Myfyrwyr yn gadael y dosbarth am ardd gymunedol - Coleg Cambria\nMyfyrwyr yn gadael y dosbarth am ardd gymunedol\nGadawodd myfyrwyr Peirianneg Coleg Cambria Glannau Dyfrdwy eu hystafell ddosbarth yn ddiweddar, er mwyn gwneud gwaith gwirfoddol yng Ngardd Gymunedol Stryd Ewart, Saltney Ferry, fel rhan o’u hunedau Sgiliau Gwaith. Yn ystod y dydd, cafodd y myfyrwyr gymorth gan Judith Wright, Cadwch Gymru’n Daclus, wrth iddynt helpu yn yr ardd gymunedol.\nGyda help aelodau’r gymdeithas trigolion lleol, adeiladodd a gosododd y myfyrwyr ddau wely blodau wedi’u codi a gwneud gwaith cynnal a chadw cyffredinol fel paentio meinciau a giatiau.\nDywedodd Anke Kadelka-Williams, Darlithydd Sgiliau Gwaith ac Almaeneg mewn Peirianneg: “Mi wnaethon nhw i gyd weithio’n galed iawn i drawsnewid yr ardd gymunedol a oedd wedi mynd â’i phen iddi, i le sydd bellach yn ddiogel i’r trigolion i gyd allu ei ddefnyddio\nDywedodd aelodau’r Gymdeithas Trigolion: “Rydyn ni’n falch iawn gyda’r canlyniad terfynol a gweithiodd y myfyrwyr yn galed iawn. Mae’r gwaith hanfodol rŵan yn golygu bod trigolion o bob gallu ac oed yn medru ei defnyddio a’i chynnal a’i chadw. Roedd y myfyrwyr mor gwrtais a pharod eu cymwynas – maent yn glod i’r coleg. ’’


Mae’r prosiect yn cael buddsoddiad o £2.5 miliwn dros gyfnod o dair blynedd i ariannu’r system newydd ar draws Cymru. Cyhoeddi ymgynghoriad ar gyfradd y comisiwn ar gartrefi mewn parciau\nKirsty Williams yn agor ysgol gynradd newydd "fendigedig" Panteg\nMark Drakeford yn croesawu Mike Russell ASA i Gymru ar gyfer trafodaethau Brexit\nHafan > Pynciau > Y Gymraeg > Polisi a deddfwriaeth Polisi a deddfwriaeth\nDiweddarwyd 31 Ionawr 2017\nMae'r Strategaeth hon yn garreg filltir hanesyddol yn natblygiad addysg cyfrwng Cymraeg ac yn gosod ein cyfeiriad strategol cenedlaethol.\tEin polisïau ar gyfer hybu a hwyluso'r defnydd o'r Gymraeg.\tStrategaeth ar gyfer y Gymraeg\nRydym wedi cyhoeddi strategaeth newydd ar gyfer hybu a hwyluso'r defnydd o'r Gymraeg. Fe'i paratowyd yn unol ag Adran 78 o Ddeddf Llywodraeth Cymru 2006.\nGweld y Gymraeg yn ffynnu yng Nghymru yw gweledigaeth Llywodraeth Cymru ar gyfer y Gymraeg. Mae'r strategaeth yn anelu at weld cynnydd yn nifer y bobl sy'n gallu siarad yr iaith, ac sy'n ei defnyddio.\nMae’r Strategaeth hon yn garreg filltir hanesyddol yn addysg cyfrwng Cymraeg. Mae'n nodi’r cyfeiriad ar gyfer gwella addysgu a dysgu’r Gymraeg, gan gynnwys, Cymraeg ail iaith.\nMae ein Cynllun Iaith Gymraeg yn esbonio sut y byddwn yn darparu ein gwasanaethau i’r cyhoedd yn y Gymraeg a’r Saesneg, a sut y byddwn yn prif ffrydio’r Gymraeg i’n gwaith ar draws ein holl adrannau.\nCafodd ein Cynllun diwygiedig, a’i chynllun gweithredu newydd, eu cymeradwyo gan Fwrdd yr Iaith Gymraeg ar 29 Mawrth 2011.


Cynigion i sicrhau ffyniant y Gymraeg | Dathlu\nCynigion i sicrhau ffyniant y Gymraeg\nYn y ddogfen hon, rydym wedi adnabod nifer o feysydd lle gellid targedu buddsoddiad ychwanegol er mwyn sicrhau bod y Gymraeg a’i chymunedau yn tyfu.\nYm maes Addysg mae’r galw gan rieni am addysg Gymraeg wedi achosi Cynghorau Sir a’r Llywodraeth i ehangu’r ddarpariaeth ond heb ateb y galw yn gyfan gwbl. Mewn meysydd eraill mae’r gwariant ar y Gymraeg yn uniongyrchol yn llai na £12m y flwyddyn o gyllideb flynyddol y Llywodraeth o dros £13.6 biliwn (2015/16). Araf hefyd yw’r ymgais i brifffrydio’r Gymraeg drwy adrannau’r Llywodraeth ac yn aml nid yw polisïau newydd yn cymryd i ystyriaeth Strategaeth y Gymraeg y Llywodraeth.\n(i) Trosglwyddiant iaith rhwng rhieni a’u plant;\n(ii) Defnydd plant o’r Gymraeg yn yr ysgol ac yn gymdeithasol;\n(iii) Cyfleoeodd i bobl ifanc ddefnyddio’r Gymraeg ar ôl gorffen ysgol;\n1 Adolygiad Gwariant 2013, Trysorlys y DU\nCrynodeb: Cynigion i Ddatblygu’r Gymraeg\nMae nifer o’r cyrff sy’n aelodau o Mudiadau Dathlu’r Gymraeg wedi paratoi cynigion a syniadau ar gyfer datblygu meysydd penodol.\nIsod rhestrir y prif gynigion credir bydd yn gam pwysig i wireddu dymuniad y Llywodraeth a\nthrigolion Cymru i weld yr iaith Gymraeg yn parhau i ffynnu ac yn rhan allweddol o’n bywyd o ddydd i ddydd. Credwn y bydd y camau pellach hyn yn cyflawni nifer o amcanion y strategaeth iaith a strategaeth addysg Gymraeg.\nCefnogi’r llu o fudiadau a chymdeithasau sy’n cynnal y Gymraeg.\nClustnodi 10 o ardaloedd “Adfywio a Datblygu’r Gymraeg” cynllun peilot i’w hariannu gan gyllid Adfywio Cymunedol Ewrop a Llywodraeth Cymru.\nTargedu siaradwyr Cymraeg yn eu harddegau a chynyddu’n sylweddol y buddsoddiad mewn gwasanaethau ieuenctid, chwaraeon a diwylliannol.\nCefnogi a digideiddio Papurau Bro.\nCefnogi gwaith Merched y Wawr drwy gynorthwyo’r canghennau yn ariannol, cyhoeddusrwydd, a phresenoldeb yn y gwyliau cenedlaethol. Cynnig cyflogau teg i’r gweithwyr maes.\nCynyddu’r grant blynyddol a roddir i’r Eisteddfod Genedlaethol yn unol ag argymhellion Adroddiad Grant Thornton a gomisiynwyd gan Fwrdd yr Iaith Gymraeg yn 2005 er mwyn sicrhau y gall yr ŵyl, ymysg pethau eraill, barhau i gynnal rhagor o ddigwyddiadau cymdeithasol lleol a rhanbarthol.\nCreu mwy o gyfleoedd i rieni i gymdeithasu yn Gymraeg drwy gyflogi arweinwyr digwyddiadau cymdeithasol.\nEhangu cynllun “CEG” i integreiddio dysgwyr ar draws Cymru.\nEhangu ac addasu rhaglen TWF yn genedlaethol fel bod ardaloedd nad ydynt yn cael ei gwasanaethu ar hyn o bryd yn dod yn rhan o’r ymgyrch.\nBuddsoddiad teg a digonol yn y Blynyddoedd Cynnar e.e. Rhaglenni megis Dechrau’n Deg, rhaglenni rhianta.\nEhangu gwaith yr Urdd drwy gyflogi mwy o swyddog ieuenctid ychwanegol a mwy o swyddog chwaraeon i gynyddu’r cyfleoedd cymdeithasol Cymraeg rheolaidd i blant a phobl ifanc a datblygu clybiau chwaraeon.\nDenu buddsoddiad i ddatblygu dulliau technolegol i sicrhau bod modd i bobl ifanc gyfathrebu gyda’i gilydd drwy gyfrwng y Gymraeg gan ddefnyddio’r dechnoleg ddiweddaraf.\nGweithio gydag ysgolion a rhieni i sicrhau bod pobl yn sylweddoli pwysigrwydd sicrhau bod yr iaith Gymraeg yn dod yn iaith fyw y tu allan i furiau’r ysgol.\nCefnogi cymunedau i gynnal cyfrifiadau cymunedol er mwyn asesu cyflwr y Gymraeg a llunio argymhellion ar gyfer ei chryfhau.\nArian cyfalaf er mwyn prynu cyfarpar ar gyfer digwyddiadau mawrion megis yr Eisteddfod Genedlaethol, Eisteddfod yr Urdd ac Eisteddfodau a sioeau eraill.\nEhangu’r Mentrau Iaith ym mhob rhan o Gymru i ddatblygu ac adfywio cymunedau, gweithio gyda phlant, pobl ifanc, teuluoedd a’r gymuned. Cydweithio gydag awdurdodau lleol i ddatblygu a hyrwyddo gwasanaethau a gweithgareddau Cymraeg a chefnogi busnesau lleol i gynnig gwasanaethau yn y Gymraeg.\nSefydlu darparwr newydd amlgyfryngol a fyddai’n ehangu’r gynulleidfa sydd yn gwrando, gwylio a defnyddio’u Cymraeg, a darparu rhwydwaith cenedlaethol Cymraeg fydd yn cynnig platfform i brosiectau bro a chymunedol.\nDarparu adnoddau digonol i greu rhwydwaith o gynlluniau cyfieithu cymunedol, gyda’r pwyslais ar gyfieithu ar y pryd, er mwyn hwyluso defnyddio’r Gymraeg yn gymunedol, gan adeiladu ar gynllun Menter Iaith Conwy ar ran mentrau’r gogledd a ariennir gan y Cynllun Datblygu Gwledig.\nCefnogi ffyrdd i fagu mentergarwch yn ein cymunedau drwy sefydlu rhwydwaith o fusnesau Cymraeg a fyddai’n cynnig cefnogaeth ac arweiniad parthed hyfforddiant a dechrau busnesau Cymraeg newydd.\nDylid sefydlu Ffederasiwn Cydweithredol Busnesau Cymraeg Cymru i fanteisio ar y brwdfrydedd a’r gweithgaredd sydd eisoes yn y Gymraeg arlein i hybu a gwireddu hyn.\nDylai’r llywodraeth gynnig cefnogaeth i gwmnïau symud o ardaloedd twf i lefydd eraill yng Nghymru, ac fel rhan o’r cytundeb cefnogaeth dylent sicrhau fod canran o’r gweithlu â sgiliau cyfathrebu Cymraeg.\nCreu cynllun Marchnad Lafur Cymraeg a’i weithredu drwy’r Mentrau Iaith.\nCreu prentisiaethau drwy’r Farchnad Llafur Cymraeg a threfnu hyfforddiant sgiliau cyfrwng Cymraeg ledled Cymru, yn benodol sgiliau hwyluso diwydiannau a mentrau cydweithredol.\nDylid cynnig mwy o gefnogaeth (yn ariannol a thechnegol) i’r sector cydweithredol, gyda thargedau pendant i greu swyddi yn yr ardaloedd lle mae’r Gymraeg ar ei chryfaf.\nSefydlu rhaglen genedlaethol i gefnogi mentergarwch ymhlith pobl ifanc (16 24\noed) sydd yn awyddus i sefydlu busnesau gyda phwyslais arbennig ar fusnesau fydd yn cynnig gwasanaeth Cymraeg neu ddwyieithog.\nEhangu dysgu Cymraeg yn y gweithle, gan gynnwys hyfforddiant dwys i 1,000 o athrawon o fewn y ddwy flynedd nesaf fel bod modd iddynt wneud eu gwaith trwy gyfrwng y Gymraeg. Hefyd i weithwyr y gwasanaeth iechyd, gwasanaethau cymdeithasol ac addysg uwch ac addysg bellach.\nDarparu mwy o gyfleoedd hyfforddiant mewn swydd i loywi’r Gymraeg ac i ddysgu Cymraeg a chyrsiau ymwybyddiaeth iaith.\nAdolygiad cyflawn o holl wariant y llywodraeth, gan gorff annibynnol fel Comisiynydd y Gymraeg, ac asesu perthynas y gwariant hwnnw â’r Gymraeg sef mesur ôl troed ieithyddol y gwariant.\nSicrhau fod holl adrannau’r Llywodraeth yn gweithredu’r Strategaeth Iaith ac yn hyrwyddo\ndefnydd o’r Gymraeg.\nSefydlu cynllun grantiau i brynwyr tai tro cyntaf.\nRhoi’r hawl i gynghorau godi treth o 200% ar ail gartrefi.\nCynyddu nifer y ffrydiau Cymraeg cynradd 100 ffrwd 30 plentyn i gyrraedd targed Llywodraeth 2020 yn Strategaeth 30% o blant 7 oed.\nEhangu cyllideb y Cynllun Sabothol er mwyn ymestyn y cynllun i weithwyr addysg eraill, ynenwedig cynorthwywyr dosbarth Llywodraeth Cymru i lansio ymgyrch cenedlaethol dwys i ddarbwyllo mwy o rieni plant blynyddoedd cynnar i ddewis addysg Gymraeg. Cynyddu’n sylweddol y gyllideb ar gyfer cynlluniau megis ‘Twf’ a phwysleisio mai un o’r ffyrdd mwyaf amlwg o godi safonau llythrennedd a rhifedd yw trwy ehangu addysg ddwyieithog.\nDatblygu sgiliau Cymraeg gweithlu’r Cylchoedd Meithrin.\nCynyddu’r buddsoddiad a’r ddarpariaeth Gymraeg yn y sector ôl16, gan sicrhau bod y gwariant yn cynyddu’n sylweddol yn y sector, yn arbennig yn y sector addysg bellach a’r sector addysg oedolion yn y gymuned, tra’n sicrhau parhad i’r gefnogaeth mewn sefydliadau lle mae’r ddarpariaeth eisoes yn gryf.\nCynyddu nifer o Swyddogion Addysg Ranbarthol y Gymraeg ac Athrawon Bro.\nCynyddu rôl y Gymraeg mewn Addysg yn y Gweithle a sicrhau prentisiaethau mewn lleoliadau Cymraeg a dwyieithog mewn amrywiaeth eang o feysydd\nSicrhau bod pob disgybl sy’n sefyll profion llythrennedd cenedlaethol yn gwneud hynny yn y Gymraeg (Iaith Gyntaf/Ail Iaith) a’r Saesneg\nCynyddu nifer y Swyddogion Codi Safonau Ysgolion a ddarperir drwy’r consortia rhanbarthol sy’n gallu gweithredu drwy gyfrwng y Gymraeg, ac sydd ag arbenigedd mewn pynciau penodol ar draws y cwricwlwm\nCynyddu’r cynllunio a’r hyfforddiant i gynorthwywyr dosbarth, yn y Cyfnod Sylfaen yn arbennig, i sicrhau cyflenwad digonol o staff â sgiliau da yn y Gymraeg\nCynyddu’r cynllunio a’r hyfforddiant i sicrhau bod athro â sgiliau da yn y Gymraeg ar gael i ddysgu plant y Cyfnod Sylfaen – ym mhob ysgol a lleoliad yng Nghymru\nGwella prosesau cynllunio’r gweithlu, i sicrhau bod y Llywodraeth yn gwybod faint o athrawon, ym mha bynciau, ar ba gyfnodau addysgol (gan gynnwys arweinwyr ysgol) sydd eu hangen, er mwyn gosod targedau recriwtio i’r cyrsiau hyfforddiant priodol (BAdd; TAR; CPCP ac ati); mae hyn yn arbennig o bwysig ym maes Cymraeg Ail Iaith ac Anghenion Dysgu Ychwanegol ble mae prinder difrifol o athrawon â’r sgiliau ieithyddol priodol i addysgu’r pwnc, ac ym maes ôl16/Addysg Bellach yn enwedig pynciau galwedigaethol.\nCynyddu’r buddsoddiad mewn cynlluniau i Gymreigio’r gweithlu presennol – ymestyn/addasu’r Cwrs Sabothol (bob lefel); defnyddio pwysau, gan gynnwys drwy systemau codi safonau ysgolion, i roi pwysau ar ysgolion i ddeall pwysigrwydd cynyddu sgiliau ieithyddol y gweithlu (er mwyn ymgyrraedd at dargedau’r Strategaeth Addysg Cyfrwng Cymraeg), gan gynnwys drwy ryddhau staff i fynychu cyrsiau o’r fath.\nSefydlu Athrofa Cymraeg i Oedolion a fydd yn gallu darparu cyfnodau sabothol, hyd at flwyddyn yn cynnwys rhaglen gynhwysfawr dysgu Cymraeg i athrawon a phenaethiaid, a gloyw iaith athrawon, hyn i raddau ar gyfer y sector Saesneg ond hefyd i ddenu i’r sector Cymraeg a chyrsiau i rieni sydd am newid iaith y cartref.\nCyrsiau dysgu iaith i ddarparwyr maes addysg, gan gynnwys therapyddion iaith, seicolegwyr ayb. Mae tua €45miliwn yng Ngwlad y Basgiaid ar gyfer HABE (Sefydliad Llythrennedd a Dysgu Basgeg i Oedolion) : tua 4 gwaith yr hyn a werir yng Nghymru. Gallai gwaith Sefydliad tebyg yng Nghymru gynnwys cydlynu ymdrechion i sefydlu Canolfannau Cymraeg a fydd yn ganolfannau dysgu iaith a diwylliant.\nMarchnata addysg Gymraeg angen rhaglen genedlaethol i hyrwyddo manteision\ndwyieithrwydd a rhannu gwybodaeth am addysg Gymraeg. Angen rhaglen uchelgeisiol gyda phroffil uchel. Angen fod ardaloedd lleol yn medru teilwra’r neges i’w cymunedau lleol er mwyn atgyfnerthu negeseuon cenedlaethol.\nSefydlu strwythur cryf ar gyfer trwytho hwyrddyfodiaid cyn iddynt fynd mewn i addysg Gymraeg, ar sail model canolfanau hwyrddyfodiaid Gwynedd\nSicrhau dilyniant ieithyddol rhwng pob cyfnod allweddol, yn enwedig CA2 a 3 wrth i ddisgyblion drosglwyddo o’r cynradd i’r uwchradd.\nBuddsoddiad teg a digonol yn y Blynyddoedd Cynnar e.e. Rhaglenni megis Dechrau’n Deg, rhaglenni rhianta. Cydnabod bod y gweithlu yn elfen hanfodol e.e. gweithlu’r Cylchoedd Meithrin angen sicrhau fod sgiliau Cymraeg yr unigolion hynny o safon uchel.\nNifer o Weithgareddau Dysgu mewn sefydliadau Cymraeg Dwyieithog Saesneg Cyfanswm Addysg Uwch fesul pwnc a statws Cyfrwng Cymraeg\n2010/11 6000 (0.9%) 25,405 (3.8%) 637,370 (95.3%) 668,770\nSicrhau parhad cyllid y Coleg Cymraeg i greu newid tymor hir sydd yn allweddol i ffyniant y Gymraeg oddi fewn i addysg uwch. Hefyd mae angen trawsnewid cyfatebol mewn sectorau addysgol eraill.\nMae myfyrwyr yn cael eu colli o addysg Gymraeg ar y cyfnod 16-18 a rhai yn y categori 14-16 oherwydd yr opsiynau a gynigir ar y lefel 16-18. Er mwyn sicrhau llif cyson o fyfyrwyr dwyieithog hyddysg mae angen ehangu yn sylweddol y cyfleoedd a’r niferoedd sy’n astudio cyrsiau lefel 3 hynny yw lefel A neu Addysg Bellach yn Gymraeg.\nMae angen cyllid penodol i gefnogi darlithyddiaethau ym maes addysg bellach ar fodel tebyg i’r Coleg Cymraeg.\nCofnodwyd hwn yn Newyddion ar 07/10/2013 gan Golygydd.\n← Rhagor o fuddsoddiad yn y Gymraeg medd mudiadau iaith cyn y Gynhadledd Fawr Shwmae Sumae yn agosau! →


Adolygiadau Lohengrin | Welsh National Opera\nAr y diwrnod wedi 200fed penblwydd y cyfansoddwr, dyma Gwmni Opera Cenedlaethol Cymru’n gwneud cyfraniad enfawr i’r dathliadau drwy gynhyrchiad newydd Antony McDonald o un o ddarnau mwyaf poblogaidd Wagner.\nAiff gwisgoedd McDonald â ni’n ôl i gyfnod perfformiad cyntaf yr opera (1850), tra bod ei setiau aml-lefel yn gosod y lleoliad mewn adeilad sy’n ymdebygu i hen ddarlithfa o oes Victoria. Yr hyn sy’n gwneud yr argraff fwyaf yw cydlyniad y symud, yn nhermau’r berthynas rhwng unigolion a’r corws cymhleth iawn; mae’r sioe’n eglur yn ei thraethiad yn ogystal ag yn ei defnydd o symbolaeth – mae’r alarch sydd yn y diwedd yn trawsffurfio’n frawd coll Elsa wedi’i gyfleu’n wych.\nYn gerddorol, mae’r noson yn wledd i selogion Wagner. Mae’r gerddorfa a’r corws ill dau ar eu gorau, tra bod cyfarwyddwr cerdd y Cwmni, Lothar Koenigs, yn cynnal momentwm tra’n cadw’r tôn o ansawdd perffaith.\nMae Emma Bell yn ei helfen fel Elsa, rhan sy’n ddelfrydol i’w llais a’i phersonoliaeth. Does dim un cam gwag gan Peter Wedd yn ei ber


Rhwyll ymylog - Wicipedia\nRhywogaeth: S. reticulata\nGwyfyn sy'n perthyn i urdd y Lepidoptera yw rhwyll ymylog, sy'n enw benywaidd; yr enw lluosog ydy rhwyllau ymylog; yr enw Saesneg yw Bordered Gothic, a'r enw gwyddonol yw Heliophobus reticulata. Mae i'w ganfod yn yr ardaloedd Palearctig.\n32–37 mm ydy lled adenydd agored yr oedolyn ac mae'n hedfan rhwng Mai ac Awst, ynddibynol ar ei leoliad.\nPrif fwyd y siani flewog ydy: Saponaria officinalis, Silene vulgaris a Polygonum aviculare.\nWedi deor o'i ŵy mae'r rhwyll ymylog yn lindysyn sy'n bwyta llawer o ddail, ac wedyn mae'n troi i fod yn chwiler. Daw allan o'r chwiler ar ôl rhai wythnosau. Mae pedwar cyfnod yng nghylchred bywyd glöynnod byw a gwyfynod: ŵy, lindysyn, chwiler ac oedolyn.\nBordered Gothic at UKmoths\nWedi dod o "https://cy.wikipedia.org/w/index.php?title=Rhwyll_ymylog&oldid=1750511"


Parcio mewn cartrefi modur yng Ngogledd Ddwyrain Cymru - Gogledd Ddwyrain Cymru - North East Wales\nMae ein busnesau canlynol yn falch o ddarparu parcio mewn cartrefi modur dros nos gyda chyfleusterau lle maent ar gael.. Ffoniwch ymlaen llaw os ydych yn ystyried aros dros nos yn un o’r meysydd parcio tafarn a restrir isod. Cefnogwch y sefydliadau hyn drwy brynu pryd o fwyd neu ddiod fel rhan o’ch arhosiad. Rydym hefyd wedi rhestru amrywiaeth o safleoedd gwersylla islaw pob un ohonynt wedi’u sefydlu i ddarparu ar gyfer cartrefi modur. Cynlluniwch eich taith gan wybod yn ddiogel y gallwch archebu eich lle a throi i fyny i barcio mewn lleoliad sy’n hawdd, ar eich llwybr, ac sy’n cynnig croeso cynnes.\nOs gallwch gynnig parcio mewn cartrefi modur, ac os hoffech gael eich cynnwys yn y rhestr hon, cysylltwch â ni i roi gwybod i ni am y manylion.\nGallaf gynnig parcio mewn cartrefi modur\nCyfleusterau: Bwyta mewn tafarn, toiled tafarn ar agor 24awr, dim cyfleusterau gwastraff\nAr agor drwy’r flwyddyn\nCyfleusterau: Bwyta mewn tafarn, Toiled tafarn ar gael yn ystod oriau agor\nCyfleusterau: Bwyta/yfed mewn tafarn\nGall maes parcio fod yn brysur ar ddydd Sadwrn\nFfoniwch ymlaen llaw, yn fwy deniadol yn y gaeaf yn gynnar yn yr wythnos\nCyfleusterau: Bwyta mewn tafarn, Cyfleusterau toiled ar gael\nMae taliadau’n berthnasol\nCyfleusterau: Allwedd codi o siop y Pentref lle rydych chi’n talu i rhoi mynediad i toiled Neuadd y Pentref\nAr agor drwy’r flwyddyn heblaw am mis Ionawr\nCyfleusterau: WC/gwastraff/ail-lenwi dŵr, Mynediad da\nCyfleusterau: Gwaredu gwastraff. Cerddwch i Langollen ar hyd camlas\nCyfleusterau: Tir caled a glaswellt\nCyfleusterau: WC/tir caled\nAr agor Mawrth 1af i ail ddydd Sul yn mis Ionawr\nFferm Organig a Chaffi\nCyfleusterau: Maes parcio


Roedd troi ei golygon at ddanfoniadau cartref yr union beth oedd ei angen ar berchennog cwmni gwirodydd wedi’u gwneud gyda ffrwythau cartref yn ystod y cyfnod clo Coronafeirws. – Taste North East Wales\nRoedd troi ei golygon at ddanfoniadau cartref yr union beth oedd ei angen ar berchennog cwmni gwirodydd wedi’u gwneud gyda ffrwythau cartref yn ystod y cyfnod clo Coronafeirws.\nMedi 25, 2020 By Donna Hughes No comments yet\nGorfodwyd Katharine Wilding, sylfaenydd a chyfarwyddwr Angel Feathers wedi’i leoli ym Moel Famau, Sir Ddinbych, i ailfeddwl am ei strategaeth busnes pan ddaeth cyfyngiadau COVID-19 ledled y wlad ym mis Mawrth.\nHyd at hynny roedd hi wedi cyflenwi tafarndai, bwytai a siopau lleol, ond pan wnaethon nhw gau gwnaeth y gwerthiannau leihau dros nos.\nGwnaeth Katharine gais am drwydded ar-lein ar unwaith – ond bu’n broses araf oherwydd y pandemig – a manteisio ar y cyfle i ailfrandio’r cwmni.\nMae gwerthiant y fodca a’r jin wedi cynyddu’n aruthrol ers hynny, yn ogystal â faint o ffrwythau mae hi wedi’u cynhyrchu. Bydd Katharine yn parhau gyda’r danfoniadau i gartrefi gan ei fod yn wasanaeth sy’n bobologaidd gyda thrigolion ledled y rhanbarth.\n“Roeddwn i’n cynhyrchu ar gyfer cyfanwerthwyr yn unig ond, fel yn achos busnesau eraill rydw i wedi sgwrsio gyda hwn, gwnaeth y Coronafeirws fy ngyrru i newid y ffordd rydw i’n gweithredu er mwyn cadw’r busnes i fynd,” meddai.\n“Roeddwn i’n gwerthu’r hyn roeddwn i wedi’i wneud a ddim yn cael y cyfle i gynyddu fy stoc, felly fe wnes i gymryd mantais o hynny trwy wneud mwy ar gyfer yr adeg priodol.”\n“Mae hynny wedi talu ar ei ganfed oherwydd fod y galw’n uchel, ac mae’r tywydd cynhesach yn chwarae rhan yn hynny. Byddai’r tywydd poeth a gawsom ni yn y Gwanwyn wedi bod yn berffaith i ni – fe wnaethon ni golli llawer o werthiannau yr adeg hynny – ond mae pethau’n gwella’n ara deg, ac danfon nwyddau i gartrefi yn parhau i chwarae rhan fawr yn hynny.”\nNi ddefnyddir unrhyw beiriannau na thechnoleg wrth wneud gwirodydd Angel Feathers, sy’n cynnwys blas riwbob, afal, mafonfwyaren, mwyar duon a nawr, am y tro cyntaf… chuckleberry.\nMae Katharine yn gwneud y cyfan â llaw, ac roedd yn llafur cariad eleni oherwydd swm enfawr y ffrwythau wedi’u tyfu ar y safle.\n“Dwn i ddim ai’r tywydd oedd yn gyfrifol, ond fe gefais i ddwbl y riwbob a mafonfwyar eleni,” meddai.\n“Mae’r chuckleberry wedi bod yn boblogaidd oherwydd fod pobl yn chwilfrydig yn ei gylch, ac rydw i wedi gweld cynnydd yn y gwerthiant ar draws yr holl gynnyrch, sydd wedi rhoi tawelwch meddwl i mi.”\nYchwanegodd Katharine: “O gofio’r ansicrwydd ynghylch ail don y Coronafeirws neu gyflwyno rhagor o gyfyngiadau symud llymach mae’r ochr danfon nwyddau i gartrefi yn mynd i fod yn hanfodol bwysig.\n“Rydw i’n falch fod popeth yn ei le yn awr er mwyn i mi barhau i gyflenwi petai sefyllfa debyg eto yn y dyfodol.”\nMae’r ail ddigwyddiad blynyddol Blasu Gogledd Ddwyrain Cymru/Taste North East Wales yn cael ei gynnal yn rhithiol eleni wedi i’r trefnwyr, Bwyd a Diod Bryniau Clwyd a Bwyd a Diod Dyffryn Dyfrdwy, gyda chefnogaeth Cadwyn Clwyd, Ardal o Harddwch Naturiol Bryniau Clwyd a Dyffryn Dyfrdwy ac awdurdodau lleol Sir y Fflint, Wrecsam a Sir Ddinbych, benderfynu cynnal dathliad ar-lein i sicrhau iechyd a diogelwch y cyfranogwyr.\nMae’r prosiect wedi derbyn cyllid drwy Raglen Datblygu Gwledig – Cymunedau Gwledig Llywodraeth Cymru 2014-2020, a ariennir gan y Gronfa Amaethyddol Ewropeaidd ar gyfer Datblygu Gwledig a Llywodraeth Cymru.\nOs hoffech gael gwybod mwy am Blasu Gogledd Ddwyrain Cymru, dilynwch nhw ar y cyfryngau cymdeithasol @taste_blasu neu anfon neges e-bost i taste.blas@gmail.com. Mae croeso i chi edrych ar y wefan hefyd: www.tastenortheastwales.org.\nEdrychwch ar www.angelfeathers.co.uk a dilyn @realfruitspirit ar y cyfryngau cymdeithasol i gael gwybod y diweddaraf gan Angel Feathers.


Cookies | Theatr Iolo\nSut a pham rydym yn defnyddio cwcis\nRydym yn defnyddio cwcis ar ein gwefan (theatriolo.com ac unrhyw is-barth) i greu'r wefan fwyaf diogel ac effeithiol bosibl ar gyfer ein defnyddwyr. Rydym wastad wedi defnyddio cwcis ond, oherwydd newid mewn deddfwriaeth, mae’n ofynnol i bob gwefan yn yr UE ddarparu gwybodaeth ychwanegol am beth yw cwcis, sut y cânt eu defnyddio a pha fanteision sydd iddynt. Mae’r Polisi Cwcis hwn yn ateb y cwestiynau hyn.\nNoder nad oes angen i chi wneud unrhyw beth ar hyn o bryd, heblaw darllen ein Polisi Cwcis i ddeall y newidiadau hyn. Ni fydd y newidiadau’n effeithio ar y ffordd rydych chi’n defnyddio ein gwefan ar hyn o bryd.\nMae Theatr Iolo yn defnyddio cwcis ‘dadansoddeg’ i’n helpu i wella ein gwefan i’r rhai sy’n ymweld â hi’n rheolaidd. Maen nhw’n ein helpu i ddarganfod hoffterau defnyddwyr a’r hyn nad ydynt yn ei hoffi, yn ogystal â ffyrdd y gallwn wella’r wefan a’i chynnwys i chi.\nDefnyddir cwcis am amryw o resymau eraill, er enghraifft - i ddiogelu eich preifatrwydd wrth bori’r safle. Noder nad yw ein cwcis yn cadw eich gwybodaeth bersonol megis eich enw, eich cyfeiriad, eich rhif ffôn neu’ch cyfeiriad e-bost.\nFfeiliau testun bach yw cwcis sy’n cael eu hanfon at eich cyfrifiadur, eich ffôn clyfar neu unrhyw ddyfais arall â mynediad i’r we, ac maen nhw’n cael eu storio ar y dyfeisiau hyn pryd bynnag y byddwch yn ymweld â gwefan. Mae cwcis yn ddefnyddiol gan eu bod yn ein galluogi i gynnig profiad defnyddiwr ar ein gwefan sydd mor llyfn â phosibl. Gan amlaf yn Theatr Iolo, rydym yn defnyddio cwcis dadansoddeg i’n helpu i ddeall ymddygiad defnyddwyr ar ein gwefan, er mwyn i ni allu gwella’r profiad ar-lein i chi. Gellir defnyddio cwcis hefyd am amryw o resymau, megis i gofio dewisiadau, i alluogi defnyddwyr i lywio rhwng tudalennau’n effeithiol, i gadarnhau pwy yw’r defnyddiwr ac i gynnal gwiriadau diogelwch hanfodol. Gall rhai o’r swyddogaethau y mae cwcis yn eu perfformio hefyd gael eu cyflawni drwy ddefnyddio technolegau cyffelyb. Mae’r polisi hwn yn cyfeirio at ‘cwcis’ drwyddo draw, fodd bynnag mae hefyd yn cynnwys y mecanweithiau amgen hyn (ee Cwcis fflach neu LSO, a elwir hefyd yn wrthrychau lleol a rennir (local shared objects)).\nMae porwyr y mwyafrif o gyfrifiaduron, ffonau clyfar a dyfeisiau y gellir eu gweithredu ar y we fel rheol yn derbyn cwcis.\nFodd bynnag, cofiwch fod cwcis yn cael eu defnyddio’n aml i alluogi a gwella swyddogaethau penodol ar ein gwefan. Os byddwch yn dewis diffodd rhai cwcis, mae hyn yn debygol o effeithio ar sut mae’r wefan yn gweithio ac os byddwch yn atal y cwcis yn gyfan gwbl, ni fydd nifer o wefannau’n gweithio’n iawn ac ni fydd rhai swyddogaethau ar y gwefannau hyn yn gweithio o gwbl.\nMae hyn yn bwysig iawn oherwydd bydd unrhyw osodiadau y byddwch yn eu newid ar eich porwr nid yn unig yn effeithio ar gwcis Theatr Iolo ond byddant hefyd yn berthnasol i bob gwefan y byddwch yn ymweld â hi (oni bai eich bod yn dewis atal cwcis o safleoedd penodol).\nCofiwch nad yw Theatr Iolo yn defnyddio cwcis i gasglu gwybodaeth bersonol amdanoch; ond efallai y byddwn yn cyfuno gwybodaeth rydym yn ei chasglu gan y gwasanaethau dadansoddeg y we rydym yn eu defnyddio a’u cwcis neu dechnolegau cyffelyb, megis LSO [anchor link to LSOs], i ddadansoddi sut rydych chi a phobl eraill yn defnyddio ein gwefan.\nMae’r rhan fwyaf o borwyr modern yn gadael i chi:\nWeld y cwcis sydd wedi cael eu gosod a’u dileu yn unigol.\nAtal cwcis trydydd partïon.\nAtal cwcis o safleoedd penodol.\nAtal pob cwci rhag cael ei anfon.\nDileu pob cwci pan fyddwch yn cau eich porwr.\nOs hoffech newid eich dewisiadau cwcis ar gyfer y wefan hon neu unrhyw wefan arall, gallwch wneud hyn drwy osodiadau eich porwr. Bydd swyddogaeth ‘help’ eich porwr yn dweud wrthych sut i wneud hyn.\nPan fydd ein gwefan yn darparu dolen i wefannau eraill, cofiwch y bydd gan wefannau trydydd parti eu polisi preifatrwydd a chwcis eu hunain a fydd yn rheoli’r defnydd o unrhyw wybodaeth rydych yn ei chyflwyno. Rydym yn argymell eich bod yn darllen eu polisïau, gan nad yw Theatr Iolo yn gyfrifol nac yn atebol am eu harferion preifatrwydd.\nMae’n bosibl eithrio rhag cael eich gweithgaredd pori anhysbys ar wefannau wedi ei recordio gan gwcis dadansoddeg. Mae Theatr Iolo yn defnyddio Google Analytics a gallwch eithrio o’u cwcis drwy glicio ar y ddolen ganlynol https://tools.google.com/dlpage/gaoptout. Noder, bydd hyn yn eich cyfeirio at wefan berthnasol trydydd parti ac yn creu cwci ‘dim diolch’ a fydd yn atal unrhyw gwcis eraill rhag cael eu gosod gan drydydd parti.\nCofiwch fod atal cwcis dadansoddeg yn ein hatal rhag dod i wybod am yr hyn y mae pobl yn ei hoffi a’r hyn nad ydynt yn ei hoffi ynglŷn â’n gwefan. Felly ni fyddai eich gweithgaredd ar y wefan yn cael ei ystyried pan fyddwn yn edrych ar ffyrdd i’w wella.\nCwcis trydydd parti a chwcis fflach\nY math mwyaf cyffredin o gwcis yw cwcis HTTP. Gallwch reoli'r rhain drwy ddefnyddio’r broses a ddisgrifir uchod, yn y rhan “Sut i reoli cwcis” o’r polisi hwn. Yn ogystal â cwcis HTTP, mae yna dechnolegau eraill sy’n gweithio mewn ffordd debyg i cwcis o’r enw gwrthrychau lleol a rennir (LSOs).\nMae rhai rhannau o wefan Theatr Iolo, megis y chwaraewr fideo a’r map ar y dudalen gyswllt, yn defnyddio LSOs. Gellir rheoli’r LSOs hyn â llaw drwy ymweld â gwefan Adobe: http://www.macromedia.com/support/documentation/en/flashplayer/help/sett...\nGellir defnyddio LSOs i storio dewisiadau defnyddiwr ar gyfer gweithgaredd chwaraewr cyfryngau a hebddynt efallai na fydd y fideo’n chwarae’n iawn. Felly rydym yn argymell peidio â diffodd y cwcis hyn wrth ymweld â http://theatriolo.com/.\nRhagor o wybodaeth ynglŷn â’ch preifatrwydd\nI gael rhagor o wybodaeth am sut mae Theatr Iolo yn amddiffyn eich preifatrwydd wrth ddefnyddio ein gwefan, darllenwch ein Polisi Preifatrwydd yma.\nRhagor o wybodaeth ynglŷn â cwcis\nMae rhagor o wybodaeth am sut mae busnesau’n defnyddio cwcis ar gael ar www.allaboutcookies.org.


Cartref > Trigolion > Ysgolion a dysgu > Cymorth / cefnogaeth ariannol > Grant gwisg ysgol\nMae’r Awdurdod Addysg yng Ngwynedd yn darparu cymorth tuag at y gost o brynu dillad ac esgidiau ysgol i ddisgyblion ysgolion uwchradd (blwyddyn 7-11).\nFedra i gael cymorth ariannol i brynu gwisg ysgol?\nMedrwch, os ydych yn derbyn un o’r budd-daliadau canlynol:\nLwfans Cymorth a Chyflogaeth (sail incwm)\nLwfans Ceisio Gwaith (ar sail incwm)\nCredyd Treth Plentyn (gydag incwm trethadwy blynyddol ddim mwy na £16,190)\nCredyd Pensiwn (Gwarant)\nCymorth o dan Deddf Lloches a Mewnfudo 1999\nNid yw teuluoedd sy’n derbyn Credyd Treth Gwaith yn teilyngu hyd yn oed os yw eu hincwm trethadwy blynyddol o dan £16,190.\nFaint ydi’r grant?\n£105.00 (y plentyn) i ddisgyblion ym mlwyddyn 7 a £45 (y plentyn) i ddisgyblion blwyddyn 8 – 11.\nOs ydych yn derbyn Budd-dal Tai neu ostyngiad Treth Cyngor gan Gyngor Gwynedd, ni fydd raid i chwi gwblhau ffurflen gais am grant gwisg ysgol, byddwn yn asesu eich hawl yn awtomatig. Os nad ydych yn derbyn Budd-dal Tai neu ostyngiad Treth Cyngor gan Gyngor Gwynedd, ac o’r farn fod gan eich teulu hawl i gael grant gwisg ysgol, gallwch lawrlwytho'r ffurflen gais isod.\nOs yn berthnasol,\nLawrlwythwch y ffurflen grant gwisg ysgol ei llenwi, ei harwyddo, a'i hanfon i'r cyfeiriad ar y ffurflen\nPa mor aml sy’n rhaid i mi wneud cais?\nOs ydych yn derbyn Budd-dal Tai neu ostyngiad Treth Cyngor gan Gyngor Gwynedd, ni fydd angen i chi gwblhau ffurflen ar adegau penodol, byddwn yn adolygu eich hawl yn awtomatig.\nOs nad ydych yn derbyn Budd-dal Tai neu ostyngiad Treth Cyngor gan Gyngor Gwynedd bydd angen gwneud cais bob blwyddyn. Fe fydd y swyddfa Budd-daliadau yn anfon ffurflen i chi pan fydd angen i chi wneud cais newydd. Dim ond un ffurflen sydd angen ei llenwi ar gyfer eich plant i gyd, hyd yn oed os ydynt mewn ysgolion gwahanol.\nBeth os ydw i’n byw yng Ngwynedd ond mae fy mhlant yn mynd i ysgol mewn Sir arall e.e. Ynys Môn?\nMae'n rhaid i’ch plentyn fynychu ysgol yng Ngwynedd i hawlio grant gwisg ysgol gan Gyngor Gwynedd. Os yw eich plentyn yn mynychu ysgol mewn sir arall bydd yn rhaid i chi wneud cais am grant gwisg ysgol gan yr awdurdod hwnnw.\nMae fy amgylchiadau wedi newid, beth ydw i’n ei wneud?\nEich cyfrifoldeb chi yw dweud wrth swyddfa Budd-daliadau'r Cyngor am unrhyw newidiadau yn eich amgylchiadau cyllidol / teuluol. Os nad ydych yn gwneud hyn bydd Cyngor Gwynedd yn gallu gofyn am yr arian yn ôl.\nGallwch ddweud wrthym am newid amgylchiadau ar-lein.\nCysylltu â’r swyddfa budd-daliadau\nFfôn: 01286 682689


Proffil Grant Duncan\nMae cytgan un o'm hoff ganeuon yn dweud y cyfan o'm safbwynt i: It's not just what you're born with, it's what you choose to be; it's not how big your share is, but how much you can share… it's not just what you've been given, it's what you do with what you've got". Dyma fersiwn ohoni: http://youtu.be/8mmflP04lBI. Mae'n fraint cael bod yn rhan o'r gwaith mae Cartrefi Cymru'n ei wneud i helpu pobl i fyw bywydau annibynnol a helpu pobl i greu cyfleoedd a gwneud pethau maen nhw'n breuddwydio amdanynt.\nPan ddechreuais weithio yn y gwasanaethau cyhoeddus ryw 13 mlynedd yn ôl, ar ôl bod yn gweithio ym maes gweithgynhyrchu, un o'r pethau a'm symbylodd oedd gwneud rhywbeth fyddai'n gwneud gwahaniaeth i les y cyhoedd. Mae hynny'n symbyliad i mi o hyd. Mae bod yn un o ymddiriedolwyr Cartrefi Cymru yn rhan o'r uchelgais honno. Rwy'n ceisio cynorthwyo, fel rhan o'r tîm, i wneud synnwyr o'r heriau ehangach rydyn ni i gyd yn eu hwynebu a'r penderfyniadau mae'r rheolwyr a'r ymddiriedolwyr yn eu gwneud gyda'i gilydd, i gadw Cartrefi Cymru'n gynaliadwy i'r holl gymunedau hynny sy'n dibynnu ar ein llwyddiant a'n gwerthoedd. Credaf mai rhan allweddol o'n rôl ni yw helpu i greu sefyllfa lle mae'r un cyfleoedd ar gael i bawb.\nRwyf hefyd yn gweithio gyda Cartrefi Cymru fel rhan o'm datblygiad personol. Mae bod yn rhan o sefydliad gwahanol yn fy mywyd preifat fel gwirfoddolwr yn fy helpu i ddysgu oddi wrth eraill, gan geisio ffyrdd newydd o weithredu a chadw fy nhraed ar y ddaear o ran realiti'r gwaith beunyddiol pwysig a wneir gan bawb yn Cartrefi Cymru.\nGyda llaw, cân gan Si Kahn yw hi - rwy'n ei hargymell!\nEin hymddiriedolwyr sy'n gyfrifol am sicrhau bod Cartrefi Cymru'n gwneud yr hyn y dylai ei wneud mewn ffordd effeithiol a moesegol. Os hoffech gael mwy o wybodaeth am ddod yn Ymddiriedolwr, anfonwch neges e-bost at contacttheceo@cartrefi.org i drefnu trafodaeth anffurfiol.\nDisgrifiad Swydd a Manyleb Person Ymddiriedolwr


Schnitzel porc gyda sglodion popty, mwstard a saws afal gan Little Welsh Foodie - Porc Blasus\nSchnitzel porc gyda sglodion popty, mwstard a saws afal gan Little Welsh Foodie\nAmser coginio 35 mun\n1 llwy de paprica mwg\n50g briwsion bara euraidd\n1 llwy fwrdd olew llysiau, i ffrio\nllysiau tymhorol, i weini\nAr gyfer y sglodion:\n5 taten fawr wen\n3 llwy fwrdd olew llysiau\nAr gyfer y saws afal:\n1 afal, wedi’i sleisio’n dalpiau\n1 winwnsyn gwyn, wedi’i sleisio’n denau\n200ml stoc llysiau\n2 lwy de mwstard grawn cyflawn\nAr gyfer Wythnos Porc o Gymru 2022, rydyn ni a @littlewelshfoodie – sef y blogiwr bwyd o ogledd Cymru, Naomi Spaven – wedi dod ynghyd i ddangos pam y dylen ni ddewis porc lleol.\nDyma beth mae Naomi yn ei ddweud am ei rysáit:\n“Rydw i wrth fy modd â’r pryd poblogaidd schnitzel o Awstria – mae’r briwsion bara euraidd wedi’u ffrio a’r porc blasus yn fwyd cysur syml, di-ffws, delfrydol a fydd yn plesio pawb gartref. Mae’n siŵr o fod yn llwyddiant ysgubol.”\nCynheswch y popty i 200°C / ffan 180°C / Nwy 6.\nLlenwch badell gyda dŵr oer, torrwch y tatws yn sglodion a rhowch nhw yn y badell. Dewch â’r dŵr i’r berw a lledferwi’r tatws am 5 munud, cyn eu draenio’n dda.\nYchwanegwch yr olew llysiau i hambwrdd pobi mawr a chymysgu’r tatws i mewn gyda halen, pupur a’r powdr garlleg.\nCoginiwch am 30 munud nes eu bod yn grimp ac yn euraidd. Os nad ydyn nhw’n ddigon crimp ar ôl 30 munud, rhowch ysgwydiad i’r hambwrdd a’i roi yn ôl i mewn am 5-10 munud arall.\nTra mae’r sglodion yn coginio, gwnewch y schnitzel a’r saws afal. Rhowch y stêcs lwyn porc mewn cling ffilm a defnyddiwch badell neu rolio pin i’w fflatio.\nGwnewch bowlen o flawd wedi’i gymysgu â’r halen garlleg, pupur a phaprica mwg. Mewn powlen arall, craciwch ddau wy a’u curo. Mewn trydedd powlen, arllwyswch y briwsion bara euraidd i mewn.\nCymerwch eich stêcs porc fflat a’u trochi yn gyntaf yn y blawd, yna’r wy, yna’r briwsion bara, nes eu bod wedi’u gorchuddio’n dda. Ailadroddwch gyda’r stêc arall. Rhowch y rhain o’r neilltu tra byddwch chi’n gwneud y saws.\nAr gyfer y saws afal, sleisiwch yr afal yn dalpiau a sleisiwch y winwnsyn yn denau. Ffriwch nhw gydag ychydig o olew am 6-7 munud nes iddyn nhw ddechrau meddalu. Ychwanegwch y stoc llysiau, halen a phupur a mwstard grawn cyflawn. Coginiwch y cyfan nes ei fod wedi tewychu gydag ansawdd tebyg i grefi.\nYchwanegwch ychydig o olew llysiau i badell ffrio fawr ar wres canolig-uchel a ffriwch y schnitzel am tua 3 munud bob ochr nes ei fod yn euraidd. Rhowch o’r neilltu ar blât poeth wedi’i orchuddio â phapur cegin i ddraenio unrhyw olew dros ben.\nRhowch y schnitzel, sglodion a saws afal ar blat a’u gweini gyda llysiau o’ch dewis – dwi wrth fy modd â brocoli Tenderstem ac asbaragws gyda hwn.


Canolfan Newyddion - Prosiect newydd aml-filiwn yn helpu ffurfio Cymru yfory\nProsiect newydd aml-filiwn yn helpu ffurfio Cymru yfory\nMae ysgolion academaidd ar draws y Brifysgol wedi dod at ei gilydd i sefydlu canolfan ragoriaeth ymchwil gwyddorau cymdeithasol ryngddisgyblaethol i Gymru.\nGan dynnu ar arbenigedd sylweddol a methodolegol staff o’r Ysgolion Gwyddorau Cymdeithasol, Cynllunio Dinas a Rhanbarthol, Astudiaethau Ewropeaidd, Busnes, and Gyfraith, mae’r Brifysgol yn arwain Sefydliad Ymchwil, Data a Dulliau Cymdeithasol ac Economaidd Cymru (WISERD) – prosiect £9M a fydd yn helpu’r llywodraeth, llunwyr polisi, a busnesau i fynd i’r afael yn well â phroblemau cymdeithasol mawr yng Nghymru.\nMae’r ganolfan ymchwil yn cael ei hariannu ar y cyd am bum mlynedd gan y Cyngor Ymchwil Economaidd a Chymdeithasol a Chyngor Cyllido Addysg Uwch Cymru, ac mae hefyd yn tynnu ar arbenigedd presennol sy’n bodoli eisoes yn y gwyddorau cymdeithasol ym Mhrifysgol Aberystwyth, Prifysgol Bangor, Prifysgol Abertawe a Phrifysgol Morgannwg.\nMae’r prosiect yn dod â gwyddonwyr cymdeithasol blaenllaw ynghyd o’r sector addysg uwch, a byddant yn defnyddio dull mwy cydgysylltiedig o gasglu a dadansoddi data newydd a data sy’n bodoli eisoes yn y gwyddorau cymdeithasol i ddatblygu darlun manylach o Gymru. Bydd y Ganolfan yn ymdrin â meysydd yn amrywio o weithgarwch a thwf economaidd i addysg, cyfranogiad cymunedol, iechyd a gofal cymdeithasol.\nBydd y Sefydliad yn ceisio cael pobl Cymru i gyfranogi mewn trafodaethau am y mannau lle maent yn byw, a sut gellid eu newid er gwell, a bydd yn ceisio darparu sylfaen ymchwil gadarn i gefnogi gwaith Llywodraeth Cynulliad Cymru i ddatblygu polisïau. Rhagwelir hefyd y bydd yn galluogi Cymru i gystadlu’n well am gyllid ymchwil yn y dyfodol.\nDywedodd Prif Weinidog Cymru, Rhodri Morgan "Mae hwn yn gam sylweddol ymlaen mewn ymchwil gymdeithasol sy’n berthnasol i Gymru. Bydd y ganolfan rhagoriaeth newydd hon yn mynd â ni ymhellach o lawer i lawr y ffordd hon, am fod llunio polisïau effeithiol yn dibynnu ar ddata o ansawdd uchel, a phan fydd y wybodaeth honno wedi’i chydosod, daw’n fan cychwyn ar gyfer datrys problemau a datblygu polisi. Bydd gwaith WISERD yn galluogi’r gymuned gwyddorau cymdeithasol i wneud cyfraniad mwy er mwyn mynd i’r afael â’r materion allweddol yr ydym yn eu hwynebu yma yng Nghymru."\nDywedodd yr Athro Teresa Rees, Dirprwy Is-Ganghellor, Ymchwil ym Mhrifysgol Caerdydd: "Mae hyn yn nodi datblygiad newydd ar gyfer y gwyddorau cymdeithasol yng Nghymru. Nid yn unig y bydd yn gwella cystadleurwydd ymchwil sector Cymru yn y DU ac yn Rhyngwladol, bydd hefyd yn helpu casglu’r mathau o ddata ymchwil sy’n ymwneud â Chymru y gellir eu cymhwyso’n ymarferol er budd pob cymuned yng Nghymru. "Am y tro cyntaf, bydd Cymru’n gallu ymfalchïo mewn canolfan ragoriaeth ymchwil y gwyddorau cymdeithasol er mwyn cynorthwyo’r Llywodraeth i fynd i’r afael â materion economaidd a chymdeithasol yng Nghymru trwy gasglu data, gan ddefnyddio’r methodolegau ymchwil mwyaf datblygedig, ac ymchwilwyr mwyaf adnabyddus yn rhyngwladol."\nBydd gan y Sefydliad gysylltiad â Chanolfan Genedlaethol Dulliau Ymchwil y Cyngor Ymchwil Economaidd a Chymdeithasol, a bydd yn cael ei gydlynu o Ganolfan ym Mhrifysgol Caerdydd; bydd yn gyfrifol am adeiladu gallu ymchwil y gwyddorau cymdeithasol yng Nghymru, gan ddatblygu cysylltiadau â mentrau eraill yn y DU, a hyrwyddo cydweithredu ar draws disgyblaethau a sefydliadau.\nAr hyn o bryd mae Sefydliad Ymchwil, Data a Dulliau Cymdeithasol ac Economaidd Cymru yn recriwtio 20 o ymchwilwyr i ymuno â thîm sefydledig o ymchwilwyr adnabyddus yn rhyngwladol sy’n gysylltiedig â’r fenter newydd.


4 rheswm pam taw’r haf yng Nghymru yw'r lle gorau i fod | Newyddion a Syniadau | Orchard\nMedi 25 2018\n4 rheswm pam taw’r haf yng Nghymru yw'r lle gorau i fod\nRy’ ni wedi bod yn brysur iawn…\nMae mis Medi arnom ni, ac wrth i ni deffro i sŵn glaw y rhan fwyaf o foreau, cawsom ein gorfodi i roi ein Pimms i lawr a gwisgo ein dillad hydrefol. Efallai bod yna ychydig o gwyno ac achwyn o gwmpas y swyddfa pan fyddwn ni'n edrych i fyny at gymylau tywyll bob dydd, ond mae hefyd yn gyfle i ni fyfyrio ar ein haf gwych (ond hollol anhygoel). Ciw ein # SummerThrowback …\nNid oeddem yn brin o unrhyw ddigwyddiad chwaraeon yng Nghymru yr haf hwn - o Geraint Thomas yn cael ei ddathlu yn dod adref, i'r gyfres Hwylio ‘Extreme Sailing’ ym Mae Caerdydd. Roedd ein tîm yno yn fiflmio’r holl beth ac yn dangos ein cefnogaeth. Bu tîm pêl-droed merched Cymru hefyd yn chwarae eu gêm fwyaf o'r flwyddyn yn erbyn Lloegr, a oedd, er gwaethaf y canlyniad, gellir dadlau, y gêm fwyaf erioed i fenywod Cymru.\nBlwyddyn arall , Nawdd arall :\nRydym yn falch, ein bod unwaith eto wedi arwyddo fel Noddwr Pennawd Uwch-Gynghrair Menywod Cymru (WPWL) am y 3ydd tymor yn olynol. Rydym yn awyddus iawn i gefnogi chwaraeon Cymru a merched mewn pêl-droed mewn cyfnod mor gyffrous, ac rydym am chwarae ein rhan yn y llwyddiant hwn trwy hybu'r chwaraeon ar lefel clwb er mwyn sicrhau budd hirdymor. Cyswllt i'r wefan\nRâs Cefnfor Volvo 2017/2018:\nCaerdydd oedd y ddinas gwadd ar gyfer y digwyddiad hwylio mwyaf nodedig yn y byd eleni, a dyma'r tro cyntaf mewn 12 mlynedd mae Râs Cefnfor Volvo wedi dewis y DU fel rhan o'i daith. Roedd ein timoedd Cynhyrchu, Cysylltiadau Cyhoeddus a Chymdeithasol yno o'r dechrau i'r diwedd.\nAethon ni dramor!\nNid oedd ein teithiau yn tawu wrth fynd ar drywydd morwyr ar draws y byd. Yn gyntaf, aethom ar draws Ewrop ar daith mewn fan taie olwyn i chwilio am pizza. Darllenwch ein anturiaethau yma.\nGwnaed pedair pennod gyffrous allan o'r daith, gyda phob pennod ar gael ar y BBC iPlayer o hyd (dolen) ar gyfer eich pleser gwylio * winc winc\nCawsom hefyd yr awen Geltaidd yn Ffrainc yn yr Ŵyl Interceltique. Rydym wedi gweithio gyda'r ŵyl dros y 10 mlynedd diwethaf, ac eleni gwelwyd 'Blwyddyn Cymru'. O'r talent Cymreig lleol, Ofelia (sy'n cynnwys Dan un o'n staff!) i Fwyd Cymreig, Cwmnïau Cymreig, ac wrth gwrs, dawnsio da! Pwy sy'n wedi cyffroi ar gyfer 2019 ?! Cyswllt i'r wefan\nBuom yn Gymry Brwd!\nYn sicr does dim prinder o wyliau Cymreig wedi bod eleni. O dref fechan yn Ffrainc, yn ôl i ganol ein prifddinas, cawsom ein hysgogi i ddathlu Cymru.\nEisteddfod 2018 # Steddfod2018\nEleni gwelwyd yr ŵyl ddiwylliannol Gymreig yn ôl yn y Brifddinas am y tro cyntaf mewn degawd! Gwelodd yr wythnos ddathliad o ddiwylliant Cymreig ac ni allwn aros am Eisteddfod 2019 sy'n digwydd yn Llanrwst, Sir Conwy rhwng 2-10 Awst. Cyswllt i'r wefan\nRoeddem yn falch o gefnogi Gwyl Gorau Caerdydd (Gwobrau Cerddoriaeth Caerdydd 2018) fel Partner Cyfryngau swyddogol eleni. Mae Tafwyl yn dathlu popeth Cymraeg - a wyddoch chi bod dros hanner ein tîm yn siaradwyr Cymraeg rhugl? Bydd Tafwyl yn ôl y flwyddyn nesaf ac rydym yn hynod gyffrous am y dathliad nesaf o’r iaith Gymraeg. # Tafwyl19 Dolen i'r wefan\nO wneud newidiadau i'n cyfryngau cymdeithasol, i fwyta tunnell o gacen enfys; roeddem yn sicr yn lliwgar ac roedd Pride Cymru eleni yn fwy ac yn well nag erioed o'r blaen gyda Chaerdydd yn croesawu dathliad o’r gymuned, diwylliant ac amser da! Os na wnaethoch chi lwyddo dod eleni, gwnewch yn siŵr eich bod yn dod allan a dathlu Pride ym mis Awst blwyddyn nesaf! Cyswllt i'r wefan\nAethon ni yn FYW!\nMae ein tîm Adloniant dim ond nawr wedi dod dros miri misoedd yr haf, gyda 17 o sioeau mawrion o dan eu gwregys o fis Mai i fis Medi eleni, yn amrywio o gigs bach i sioeau mawr mewn Castyll. Mae rhai o’r uchafbwyntiau'n cynnwys ...\nDaeth ein tîm â’r anhygoel Pete Tong a'i Ibiza Classics, a band Cymreig anhygoel, Catfish and the Bottlemen, dros un penwythnos llawn cerddoriaeth yng Nghastell Caerdydd. (Dolen we)\nCododd yr anhygoel Paloma Faith y to yn Access All Eirias (dolen we) yng Ngogledd Cymru.\nChwaraeodd y band chwedlonol, Thunder, i dorf enfawr o gefnogwyr hynod-frwd yng Nghastell Caerffili (dolen we). Cadwch lygad allan am gyhoeddiadau cyffrous pellach!\nMae LLWYTHI o bethau eraill y gallem weiddi amdano, ond mae'r tymheredd wedi gostwng yn bendant ers i mi ddechrau ysgrifennu'r blog hwn, felly mae'n siwr ei bod hi’n well i fi stopio cyn i ni gyrraedd y Nadolig.\nRy’ ni wedi cyfnewid ein latte iâ ar gyfer coffi poeth, ac mae tymor yr Hydref/Gaeaf yn sicr wedi cyrraedd. Hoffech chi wybod beth fyddwn ni’n neud? Cadwch lygad ar ein cyfryngau cymdeithasol (ac efallai na’i blog gaeaf hefyd).